text:
Aziýa ýurtlarynyň ykdysady ösüşde Ýewropa ýurtlaryndan öňe saýlanandygy mälim edildi. Bu barada britan ykdysadyýetçileri habar berýär. Merkezi binasy London şäherinde ýerleşýän Ykdysady we işewürlik barlaglary merkeziniň (CEBR) maglumatyna görä, 2018-nji ýylda Hindistan jemi içerki önüminiň ösüş depgini boýunça Beýik Britaniýadan hem-de Fransiýadan öňe saýlanar we dünýäniň 5-nji uly ykdysady taýdan kuwwatly ýurduna öwrüler.
Hünärmenleriň bellemegine görä, 2032-nji ýylda Hindistanyň jemi içerki önüminiň ösüşi boýunça häzirki 7-nji ornundan 3-nji orna geçmegine garaşylýar. Tutuş dünýäde sanlaýyn ykdysadyýet ulgamynyň döredilmegi bilen ählumumy ykdysady ösüş täzeden rowaçlanýar. Bu ugurda Aziýanyň öňdebaryjy ýurtlary Hytaý, Hindistan hem-de Ýaponiýa uly işler alyp barýarlar. Häzirki wagtda Hindistanyň ykdysady ösüşi 6,3 göterime deň. Maglumata görä, 2032-nji ýylda Hytaý ykdysady ösüş sanawynda birinji orny eýelär.
Aziýa ýurtlary ykdysadyýetde öňe saýlanýar
Aziýa ýurtlarynyň ykdysady ösüşde Ýewropa ýurtlaryndan öňe saýlanandygy mälim edildi. Bu barada britan ykdysadyýetçileri habar berýär. Merkezi binasy London şäherinde ýerleşýän Ykdysady we işewürlik barlaglary merkeziniň (CEBR) maglumatyna görä, 2018-nji ýylda Hindistan jemi içerki önüminiň ösüş depgini boýunça Beýik Britaniýadan hem-de Fransiýadan öňe saýlanar we dünýäniň 5-nji uly ykdysady taýdan kuwwatly ýurduna öwrüler.


c: text/html

text:
ADÝD düzgüniniň uzaldylmagy baradaky ygtyýarnama Mejlisiň garamagyna hödürlendi
2016-njy ýylyň 20-nji iýulynda yglan edilen Adatdan daşary ýagdaý dolanşygy düzgüni mundan ozal 3 gezek uzaldylypdy
Ministrler kabinetiniň Adatdan daşary ýagdaý dolanşygy düzgüniniň ýene-de 3 aý möhlet bilen uzaldylmagy baradaky ygtyýarnamasy Mejlisiň garamagyna hödürlendi
Ministrler kabinetiniň ygtyýarnamasy MEjlisiň 2016-njy ýylyň 21-nji iýuldaky 1116 begili karary bilen ýurduň çar tarapyndan yglan edilip, 2017-nji ýylyň 18-nji aprelinde 1139 belgili karara laýyklykda dowam edýan Adatdan daşary ýagdaý dolanşygy düzgüniniň 2017-nji ýylyň 19-njy iýulynda çarşanbe güni sagat 01:00-dan başlap 3 aý möhlet bilen uzaldylmagyny nazarda tutýar.
Ygtyýarnama şu gün Mejlisiň Baş Assambleýasynda ara alynyp maslahatlaşylar.
2016-njy ýylyň 20-nji iýulynda yglan edilen Adatdan daşary ýagdaý dolanşygy düzgüni mundan ozal 3 gezek uzaldylypdy.

robotstxt: allowed

filter: keep


text:
Soltan Sanjar
{{
| ady = Ahmed Sanjar
| surat = Sultan Sanjar mausoleum.jpg
| surat_ölçegi = 200px
| başlık = Merv Soltan Ahmet Sanjar aramgähi
| veraset = Büyük Selçuklu Sultanı
| hökümdarlyk_senesi = 1118-1153
| täç_geymesi =
| ondan_öňki = II. Mahmud
| veziri =
| soňra_gelen = Imperiýa ýykyldy
| veraset1 = Horasan Selçuklu Sultanı
| hökümdarlyk_senesi1 = 1097-1118
| täç_geymesi1 =
| ondan_öňki1 = Arslan-Argun
| veziri1 =
| soňra_gelen1 = Imperiýa ýykyldy
| mirasdüşeri =
| aýaly = Türkan Hatyn
Rusudan Hatyn | çagalary = | doly ady = Muizzeddîn Adudüddewle Ebu'l-Haris Ahmed Sanjar bin Mälikşa | hanedan = | kakasy = Mälikşa | ejesi = maglumat ýok | dogulan_senesi = 1085 | dogulan_ýeri = Sincar | ölen_senesi = Şablon:Ölen senesi we ýaşy | ölen_ýeri = Merw | gömülen_ýeri = Merv | dini = Sünni Yslam }} Ahmed Sanjar ýa-da Soltan Sanjar ýa-da Muizzeddin Ahmed Sanjar (1086 - 1157), 1097-1118 seneleri arasynda Horasanda Seljukly Soltany, 1118-1157 wagtynda Beýik Seljukly Soltany.
Mazmuny
Umumy maglumat[üýtget | edit source]
Soltan Sanjar ýa-da Ahmet Sanjar (Muizeddin Ahmet Sanjar) diýlip bilinen (1086-1157) we (1097-1118) Seljukly hökümdarlygynyň Horasan (Günorta Türkmenistan) topraklarynda agalyk ediji Beýik Seljukly soltany.
- Soltan bolmazyndan öň:
Soltan Sanjar Oguzlaryň Kynyk taýpasyndan bolan Seljukly soltany Mälikşanyň ogludyr. Kakasynyň bir ýurda eden ýörüşi wagtynda 1086-njy ýylda Sinjarda doguldy. Kakasy öleninde heniz çagajykdy. Soltan Mälikşanyň ölmegi bilen tutuş Seljukly hökümdarlygy sarsdy. Mälikşanyň aýaly Türkan hatyn Mälik şanyň ogly Mahmydyň soltandygyny yglan etdi. Mälikşanyň uly ogly Berkýaryk öz tarapdarlary bilen Reý şäherine gaçyryldy we soltan diýlip yglan edildi. Düzgün boýunça Mälikşanyň ilki uly ogly Berkýaryk soltan bolmalydy. Şonuň üçin Mahmydyň ejesi Türkan hatyn bilen Berkýarygyň aralygynda söweşler başlandy. Has dogrusy hökümdarlyk ugrunda, tagt ugrundaky göreşler başlandy. 1093-nji ýylda bolan Bürüjird söweşinde Berkýaryk ýeňdi. Soltan Sanjar we Berkýarygyň agasy Tutuş Siriýa ilerläp Şam we Halap galalaryny eýeledi we Seljukly döwletiniň gurujusy boldy. Tutuş Berkýarygyň eýeçiligindäki Eýran topraklaryna göz gyzdyrdy we bu ýerleri almak üçin 1095-nji ýylda Reýde Berkýaryk bilen Tutuş arasynda uly söweş bolup geçdi. Şol söweşde Tutuş ýeňildi we öldi. Şeýdip Berkýaryk Soltanlykda ýeke täk agalyk ediji soltan boldy. Emma ol hökümdarlykdaky bidüzgünçilikler, pitneler bilen garşylaşdy. Şondan soň Beýik Seljukly hökümdarlygy üçe bölündi: 1. Eýran, Yrak we Orta Aziýanyň bir bölegi Berkýarygyň soltanlygy astynda galdy.
2. Siriýa Halap we Şam emirligini hem Tutuş soltanlygy astyna aldy.
3. Gutulmuşogly Süleýman şanyň guran we onuň ogly Gylyç Arslanyň hökümdarlygyna bolsa Anadoly Seljukly döwleti girdi.
1097-nji ýylda Soltan Berkýaryk 12 ýaşynda bolan jigsi Soltan Sanjara merkezi şäheri Merw bolan Horasan häkimligini berdi. Ahmet Sanjar şondan soň 1097一1118-nji ýyllar aralygynda 20 ýyl dowamly Horasandaky Seljukly soltany boldy. Seljuklylaryň tagt dawalaryna, gep-berilmelere, beýleki Seljukly agalyklaryna kän goşulmady. Soltan Sanjar Horasan häkimligine göz gyzdyran Ebraýyl Arslan bilen söweşdi. Ol söweş hem 1102-nji ýylda bolup, Kaşgardan ilerläp gelen Ebraýyl Arslan hany Termez towereklerinde ýeňdi[1]. 1105-nji ýylda agasy Berkýaryk öldi. Ölmezden öň soltanlyga Mälikşä II belledi. Emma onuň soltanlygy Muhammet Tapara geçdi. Şol ýyl hem Muhammet Tapar jigsini tagtdan agdaryp Beýik Seljukly döwletiniň hökümdary boldy. Muhammet Tapar 1118-nji ýylda öleninde ýene-de tagt dawalary başlandy. Muhammet Tapar ýerine Mahmyt II soltan belledi.
Hökümdarlyga ymtylyşy we beýik göreşleri[üýtget | edit source]
Horasan häkimi bolan gujurly, akylly Soltan Sanjar jigsi Mahmyt II niň Soltan bolmagyny we oňa garaşly bolup Horasan Seljukly döwletini dolandyrmagyny öz üstüne aldy. Horasanda Ahmet Sanjar soltan diýlip yglan edildi. Soltan Sanjar Horasan goşuny bilen Yraga Mahmyt II üstüne ýörüş etdi. Soltan Sanjar bilen Mahmyt II arasyndaky.bolan söweşde Sanjar üstün geldi. Mahmyt II üçin örän giç bolup, pursaty elden bermän gaçdy we gaçybatalga diýip Sawah şäherine bardy. Agasy Soltan Sanjar bilen şertnama baglaşmak kararyna geldi. Mahmyt II öz wezirini Soltan Sanjar bilen görüşmek üçin gönderdi. Olar bolsa ýaraşyk baglaşan soňlar özi Soltan Sanjaryň huzuryna bardy. Bu şertnamada Mahmyt II Soltan Sanjaryň Beýik Seljukly soltany bolandygyny kabul etdi we oňa weliäht etdi. Soltan Sanjar bolsa Mahmyt II ä Yrak, Azerbeýjan we Günbatar Eýrany berip özüne tabyn häkim edip belledi. Bu peşgeşi bagt hasaplan Mahmyt II özüne berlen topraklaryndaky mesjit hutbalarynda Soltan Sanjaryň adyna hutba okatdyrdy. Onuň adynyň ýany bilen öz adyny hem okatdyrdy. Şeýdip Mahmyt II 1118-nji ýylda Yrak Seljukly döwletiniň garaşly hökümdary boldy (diňe Soltan Sanjar 1157-nji öleninden soňra Yrak Seljukly döwleti garaşsyzlygyny gazandy). Bagdatdaky Abbasy halyfy Mustarşid Soltan Sanjara «Emirul Muminin (Möminleriň emiri)» derejesini berdi. 1128-nji ýylda Horezmşalar döwletinde Atsyz şa Horezmşasy kakasy Kutbeddin Muhammediň ýerine geçdi. Kakasynyň döwründe Horezmşalar döwleti Beýik Seljukly hökümdarlygyna garaşlydy. Ýöne Atsyz şa Horezmşalar döwletiniň garaşsyz bolmaga pursat tapypdy. Atsyz Horezmşa ilkinji Hazar deňzi we Aral deňzi aralygyndaky sähralygyndaky Yslam dinini kabul etmedik Gypjak we Oguz türkmenlerine garşy uruşlar başlatdy[2]. Ilki-ilkiler Atsyz Horezmşasy Soltan Ahmet Sanjara wepaly hem garaşly häkimi bolup göründi. Soltan Ahmet Sanjaryň 1130-njy ýylda Jeýhun (Amyderýa) derýadan geçip Mawerannahrda ýerleşen Samarkant şäherinde ýyllyk salgydyny tölemeýän şäher häkiminiň üstüne çozdy. Bu ýörüşde Atsyz Horezmşa hem öz goşuny bilen goşuldy. Soltan Sanjar Samarkant häkimini ilki bilen wezipesinden boşatdy we ýerine bir sadyk adamyny belledi. Diňe şäher häkimi Soltan Sanjardan geçirimlilik soranynda ony täzeden häkim edip belledi. 1133-nji ýylda Soltan Sanjar, Atsyz Horezmşanyň goşuny bilen birlikde täzeden Mawerannahra süsňäp girdi. Atsyz Horezmşa bu ýörüşde Aral deňzi bilen Seýhun deňziniň aralygyndaky göçüp-gonup ýören Gypjaklylar bilen uruş etdi we olary ýeňdi. Bu topraklarda iň berk şäher bolan Jent galasyny eýeledi[3].
Oguzlar bilen söweş[üýtget | edit source]
1153-nji ýylda Seljukly Soltany Ahmet Sanjar kapyr Oguz taýpalaryna 20 müň goýun salgydyny isledi. Oguzlar oňa salgyt tölemediler. Soltan Sanjar Seljukly goşuny bilen olara garşy ýörüşe çykdy. Emma Soltan Sanjar kapyr Oguzlar bilen bolan söweşde ýeňildi we olaryň eline ýesirw düşdi. Kapyr Oguzlar Horasany eýelediler. Soltan Sanjar bolsa Oguzlara garşylyk görkezdi. Soltan Sanjar tussaglykdaka onuň aýaly Türkan hatyn hökümdarlygy dolandyrdy. Oguzlar Soltan Soltan hökmünde öňki Garahanly hökümdary we Soltan Sanjaryň garyndaşy Mahmyt hany soltan yglan etdiler. Seljukly goşunynyň esasy topary Mahmyt hany soltan kabul etmediler. Bu sapar Mahmyt han Oguzlara garşy çykdy. Atsyz horezmşa Oguzlaryň soltan saýlanşygyna goşulmady we Seljuklylara gulluk etdi. Mahmyt han Atsyz Horezmşa bilen birleşdi. Atsyz horezmşa sebäpkär hökmünde Seljukly esgerlerinden Horasana goşulmadyklarynyň gaýdyp gelmekleri üçin söweş yglan etdi. Beýleki Horezmşalar keşmekeşlerden peýdalanyp oňa garşy çykdylar. 1154-nji ýylda Atsyz horezmşa jigsi Ýynal Tekiniň baştutanlygynda Horasana ýörüş etdi. Horezm garaşly döwletinden tä Beýhaka (häzirki Sebzewar) çenli ilerläp bu ýerleri talady. 1156-njy ýylda Türkan hatyn öldi. Soň Soltan Sanjar tussaglykdan gaçdy. Soltan Sanjar Beýik Seljukly hökümdarlygyndaky öňki düzgünlerini çalt girizdi we ele aldy[4]. Şol wagtlar Soltan Sanjar Atsyz horezmşanyň garaşsyzlygyny bermedi. Soltan Sanjar Oguzlara ýörüş etmezden Gurlylar we Bawendiler bilen ýaraşyk şertnamasyny baglaşdy. 1156-njy ýylyň başynda Soltan Sanjar özüni ýesir alan Oguzlara garşy ýörüş etdi. Atsyz horezmşa Soltan Sanjara goşulmalydy.
Soltan Sanjar güýjini ýitirmegi we Seljukly hökümdarlygynyň ýykylmagy[üýtget | edit source]
Soltan Sanjaryň aýaly Türkan hatyn 1156-njy ýylda ölüpdi. Soltan Sanjaryň Türkan hatynyndan iki gyzy bardy. Bu iki gyzyny hem Mahmyt II nikalap beripdi. Soltan Sanjar soň Soltan Mesud Demiregiň dul aýaly bolan Gürjüstan karoly Dmitriniň gyzy Rusudana öýlendi. Emma onuň ol aýalyndan perzent önmedi. Atsyz horezmşa bolsa ogly Arslan II öz ýerine häkim belläp 1156-njy ýylda wepat boldy. Soltan Sanjar bolsa 1157-nji ýylyň 8-nji maýda dünýeden ötdi. Soltan Sanjar öleninden soň bolsa Horasan we Mawerannahr Horezmşalar döwletine bagly bolup galdy.
Soltan Sanjaryň türbesi[üýtget | edit source]
Soltan Sanjar Horasanda, häzirki Türkmenistanyň gadymy Merw şäherinde ýerleşýär[5]. Bu türbe 1221-nji ýylda Çingiz hanyň emrindäki Mongollar tarapyndan Merwiň basylyp alynmagy we bütin halkynyň ýok edilmegi netijesinde Mongollar tarapyndan ýykylypdyr[6]. Soltan Sanjaryň türbesi Sowet Soýuzyň (SSSR) dargamagy bilen Türkiýe prezidenti Süleýman Demirel ony zyýarat etmäge gelende onuň köne görnüşini görüpdir we abatlaýyş işlerini geçirmäge kömek etdi. XX asyrda Türkmenistan SSSR[1] garaşly wagtlarynda birnäçe sapar abatlaýyş işleri geçirilipdir. Emma şol abatlaýyş we konsirweleme, düzediş işleri ýalňyş edilipdir. Bu türbe soňky gezek UNESKO tarapyndan hakyky keşbiniň üstünde işläp bina etdiler[7]. Soltan Sanjar türbesi gadymy Merwde örän amaly haşam sungaty bilen bina edilipdir eken. Ini, boýy we uzynlygy 38 metr bolan tugla diwarlardan edilen kub şekli bardyr.
Çeşme[üýtget | edit source]
1. ^ Grousset, René (1970) The Empire of the Steppes Rutgers University Press, New Brunswick, New Jersey, USA, s.159, ISBN 0-8135-0627-1
2. ^ Ahmad Hasan Dai, Wadim Mihaýlowiç Masson, János Harmatta, Boris Abramovich Litvinovskiĭ, Clifford Edmund Boşworth (1999) History of Civilizations of Central Asia,Motılal Banarsidass Pub. ISBN 81-208-1409-6 [1]
3. ^ Häzirki Jent galasynyň edil ýerleşýän ýeri diýlip hasap edilýär. Galanyň özi bolsa Seýhunyň Aral deňziniň akymynda bolandygy we bu ýerlerde häzir bir haraba şäher bar bolup, şol gala harabasynyň hem Jent bolandygy hasap edilýär.
4. ^ Malcolm. John (1821), Histoire de la Perse depuis les temps les plus anciens jusqu'à l'époque açtuelle,Pillet aîné s.93 (fransuzça)
5. ^ Soltan Sanjaryň Merwdäki türbesiniň suraty şu kordinatda ýerleşýär: 37°39′51″K 62°09′50″D. "Wikimedia common"'da hem türbäniň şekli bar.
6. ^ Saunders, John Joseph (1971) The History of the Mongöl Conquests University of Pennsylvania Press
7. ^ ""Gadymy Merw" Taryhy we medeni milli park. UNESKO. 22. 09. 2015.
- ↑ Turkmenistan SSSR


text:
2017-04-03
«Türkmenistan: altyn asyr» elektron gazeti
Ýaş türkmen alymlarynyň işläp taýýarlanlary netbuklary öndürmek boýunça taslama badalga berdi
30.03.2017
Türkmenistanyň Senagat minstrliginiň, Türkmen döwlet ulag we aragatnaşyk institutynyň, şeýle hem ýurdumyzyň telekeçilik guramalarynyň birnäçesiniň wekilleri netbuklary öndürmek bilen baglanşykly meseleleri öwrenmek üçin Hytaýda iş sapary bilen boldylar.
Döwlet baştutany jemgyýete maglumatlar ulgamyny ornaşdyrmak strategiýasynyň jähtinden ýaş nesliň kompýuterleri çalt depginlerde özleşdirmeginiň we ýurdumyzda netbuklary öndürmegi ýola goýmagyň zerurlygyny nygtaýar.
Ykjam we oňaýly netbuk ýurdumyzyň orta bilim berýän orta mekdeplerinde sapaklary geçmegiň aýrylmaz bölegine öwrüldi. Her okuw ýylynyň başynda Türkmenistanyň Prezidentiniň adyndan birinji synpa barýan kiçi ýaşly mekdep okuwçylaryna niýetlenen çagalara gerekli programma üpjünçilikli netbuklary gowşurmak indi däbe öwrüldi.
Häli-häzire çenli okuwçylara daşary ýurtlarda, hususan-da Hytaýda öndürlilen netbuklar berlen bolsa, ýakyn wagtda olary ýurdumyzda öndürmek göz öňünde tutulýar.
Türkmenistanyň Ylymlar akademiýasynyň ýanyndaky Ýaş alymlar merkeziniň we ýaşlar guramasynyň başlygy, TDUweAI-ň Ýaş alymlar bilelşiginiň ýolbaşçysy Azat Ataýewiň aýtmagyna görä, daşary ýurtlarda öndürilýän netbuklaryň türkmen görnüşiniň döredilmegi ýaşlar ylmy hereketiniň çalt depginlerde ösýändigine şaýatlyk edýär. Türkmen döwlet ulag we aragatnaşyk institutynyň Ýaş alymlar bilelşigi işjeň ylmy barlaglary, şol sanda bu ýokary okuw mekdebi bilen Türkmenistanyň Senagat minstrliginiň «Türkmenmaşyngurluşyk» Konserniniň bilelikde ylmy işleri geçirmek baradaky ýörüte şertnamasynyň çäklerinde barlaglary alyp barýar. Häzirki wagta çenli dürli ähmiýetli elektron enjamlaryň birnäçesini öndürmegiň tehnologiýalary işlenilip taýýarlanyldy.
TDUweAI-ň Ýaş alymlar bilelşiginiň alyp barýan wajyp işleriniň biri-de-netbuk önümçiliginiň tehnologiýalarynyň üç görnüşini: integral mikroshemanyň topologiýasyny döretmekden ony gabyna ýerleşdirmekden tä soňra taýyn önümi synag etmäge çenli iş alyp barmakdyr. Türkmen döwlet ulag we aragatnaşyk institutynyň we Türkmenistanyň Senagat minstrliginiň bilelikdäki mejlisinde onuň soňky görnüşiniň esasynda döredilen netbugyň senagat nusgasy bilen tanyşdyryldy. Ýerli netbugy senagat taýdan öndürmek meselesini öwrenmek karar edildi.
Hytaýda kompýuter tehnologiýalary ugrundan ýaş alymildeşlerimiziň işläp taýýarlan netbuklarynyň senagat nusgalarynyň birnäçesi ýasaldy. Hytaýly önümçilikçiler Türkmen döwlet ulag we aragatnaşyk institutynda işlenilip taýýarlanylan netbugyň integral mikroshemasynyň topologiýasynyň netijeliligni we ygtybarlydygyny tassykladylar,-diýip A.Ataýew nygtady.
Türkmenistanyň Senagat minstrliginiň, Türkmenistanyň Bilim ministrliginiň we «Aýdyň gijeler» hojalyk jemgyýetiniň bilelikdäki tagallalary bilen TDUweAI-de işlenilip taýýarlanylan netbuk öndürmek boýunça taslama badalga berildi. Häzirki wagtda önümçiligi ýola goýmak üçin zerur enjamlar satyn alynýar.
Wiktoriýa NOWIKOWA,
surata düşüren Azat ATAÝEW


text:
Isabel Alýende
Izabel Alýende
Häzirkizaman latinamerikan edebiýatynyň iň şöhratly zenan ýazyjylarynyň biri, Çili edebiýatynyň guwanjy Izabel Alýende Lima şäherinde, 1942-nji ýylda dünýä inipdir. Onuň kakasy Çiliniň prezidenti Salwador Alýendeniň garyndaşy eken. Ene-atasy ilçihanada işlänsoňlar, Izabel çaga wagty Peru, Wenesuela, Liwan ýaly ýurtlarda ýaşapdyr. Bilimini Çiliniň paýtagty Santiago şäherinde alypdyr. 1959-njy ýyldan başlap žurnalist bolup işleýär, BMG-nyň habar beriş gullugynda, Çiliniň gazet-žurnallarynda, telewideniýesinde çykyş edip, meşhurlyk gazanýar. 1973-nji ýylda Alýende «Ilçi» atly pýesasyny döredýär. 1975-nji ýylda ýazyjy Wenesuela göçmeli bolýar, ol ýerde mekdepde mugallym bolup işleýär, «El Nasional» gazetinde publisistik makalalary bilen çykyş edýär.
1981-nji ýylda Izabel Alýende özüniň 99 ýaşly atasynyň agyr keselli ýatandygyny bileninde, oňa hat ýazyp başlaýar, soňra bu hatlar «Ruhlaryň öýi» (1982) atly romana öwrülip gidýär, ýazyjynyň adyny bütin dünýä belli edýär. Mundan soň, Alýende «Söýgi hem garaňkylyk» (1984), «Ewa Luna» (1987) romanlaryny çap etdirip, şöhratyny berkidýär. 1988-nji ýylda Alýende Kaliforniýa göçýär, ABŞ-nyň raýaty bolýar. Bu ýerde ol «Paula» (1994) atly meşhur romanyny döredýär. Bu eseri Alýende özüniň 1992-nji ýylda aradan çykan gyzyna bagyşlapdyr. Eser gyzjagaza ýüzlenip ýazylan hat görnüşinde ýazylypdyr.
Ýazyjy öz eserlerinde öz halkynyň milli özboluşlygyny, medeniýetini, halkynyň çeken jebir-jepasyny ussatlyk bilen suratlandyrmagy başarypdyr, şonuň üçin Ýewropada ony «Zenan Garsia Markes» diýip atlandyrýarlar.
Alýendeniň soňky döwürde döreden eserlerinden has hem «Toslanan ýurdum» (2003), «Günleriň jemi» (2007), «Deňiz astyndaky ada» (2009) romanlary okyjylaryň uly söýgüsine mynasyp boldylar.


text:
Habarlar 14 march 2017
Hyzmatdaşlyk
Türkmenistanda halkara okuw maslahaty geçirilýär
Ozal habar berlişi ýaly, on günlük okuw maslahatyna Azerbaýjanyň, Eýranyň, Gazagystanyň, Russiýanyň dürli ministrlikleriniň we pudak edaralarynyň hünärmenleri hem-de olaryň türkmen kärdeşleri – Daşary işler ministrliginiň, Türkmenistanyň Prezidentiniň ýanyndaky Hazar deňziniň meseleleri baradaky döwlet kärhanasynyň, Daşky gurşawy goramak we ýer serişdeleri baradaky döwlet komitetiniň, Deňiz we derýa ulaglary döwlet gullugynyň, Syýahatçylyk baradaky döwlet komitetiniň, Türkmenistanyň Ministrler Kabinetiniň ýanyndaky Gidrometeorologiýa baradaky milli komitetiň, Döwlet balyk hojalygy komitetiniň, “Türkmennebit” we “Türkmengaz” döwlet konsernleriniň hem-de Döwlet serhet gullugynyň işgärleri gatnaşýarlar.
Ykdysadyýet
Dohada Türkmenistanyň eksport harytlarynyň sergisi bilelikdäki taslamalar üçin mümkinçilikleri görkezdi
Syn ediş meýdançalarynda soňky ýyllarda et-süýt, gaplanan balyk önümleriniň we beýlekileriň täze görnüşleriniň 200-den gowragyny özleşdiren Azyk senagaty assosiasiýasynyň kärhanalary öz diwarlyklaryny ýaýbaňlandyrdylar.
Ykdysadyýet
Ýangyç-energetika toplumynda hyzmatdaşlyk Dohadaky türkmen-katar işewürlik maslahatynyň esasy meseleleriniň hatarynda
«St.Regis Doha» myhmanhanasynda geçen duşuşyga türkmen hökümetiniň agzalary, ministrlikleriň we pudak edaralaryň, Türkmenistanyň Senagatçylar we telekeçiler birleşmesiniň ýolbaşçylary, Kataryň döwlet düzümleriniň we iri kompaniýalarynyň wekilleri gatnaşdylar.
Wakalaryň jümmüşinde
Türkmenistan Ýakyn Gündogaryň ýurtlary bilen hyzmatdaşlygy giňeldýär
Ministrler Kabinetiniň 10-njy martda bolan mejlisinde milli Liderimiz ýokary derejedäki türkmen-katar gatnaşyklarynyň wajypdygyny nygtap, ýurdumyzyň mundan beýläk-de uly kuwwata eýe bolan köpugurly hyzmatdaşlygy ösdürmegi göz öňünde tutýandygyny belledi. Döwlet Baştutanymyz nobatdaky ýokary derejedäki duşuşygyň Ýakyn Gündogaryň ýurtlary bilen netijeli hyzmatdaşlygy mundan beýläk-de ösdürmek babatda aýratyn ähmiýete eýe bolan döwletara gatnaşyklaryna kuwwatly itergi berjekdigine hem-de täze many-mazmun bilen baýlaşdyrjakdygyna ynam bildirdi.
Wakalaryň jümmüşinde
Işewürler maslahatyň netijeleri Türkmenistanyň we Kataryň gatnaşyklary işjeňleşdirmäge meýillidiklerini tassyklady
Duşuşygyň açylyş dabarasynda Katar Döwletiniň Söwda-senagat edarasynyň başlygynyň orunbasary Mohammad bin Ahmed bin Towar al-Kuwariniň çykyşynda hormatly Prezidentimiziň şu döwlet saparynyň iki dostlukly ýurduň ähli ugurlarda netijeli gatnaşyklary ösdürmäge çalyşýandygyny tassyklaýandygy nygtaldy. Dostlukly ýurduň Söwda-senagat edarasynyň wekili geçen ýylyň mart aýynda Aşgabatda geçirilen ýokary derejedäki gepleşikleriň barşynda gazanylan ylalaşyklaryň ähmiýeti barada aýdyp, Katar Döwletiniň hem-de Türkmenistanyň ysnyşykly gatnaşyklary bilen baglaşandygyny kanagatlanma bilen belledi. Şol gatnaşyklar bolsa dostlukly häsiýete eýedir we özara düşünişmäge hem-de birek-birege hormat goýmaga esaslanýar.
Hyzmatdaşlyk
Kataryň paýtagtynda Aşgabat Aziadasyny geçirmegiň Konsepsiýasy görkezildi
Bu ýerde Oýunlary geçirmegiň konsepsiýasy görkezildi. Şol Oýunlar Aziýa oýunlarynyň tapgyrynda iri çäre bolup,ol kontinental ýaryşlaryň çäklerinden çykar—oňa ilkinji gezek diňe Aziýa ýurtlaryndan däl-de, eýsem, Okeaniýa ýurtlaryndan toparlar gatnaşarlar. Ýapyk binalarda we söweş sungaty boýunça Aziýa oýunlarynyň taryhynda ilkinji gezek sportuň 21 görnüşi boýunça ýaryşlar geçiriler. Ozalky Oýunlarda sportuň diňe 12 görnüşi boýunça ýaryşlar geçirilip, olara dünýäniň 43 ýurdundan türgenler gatnaşdylar.
Wakalaryň jümmüşinde
Kataryň işewür toparlary Türkmenistanyň ykdysady kuwwaty bilen tanyşýarlar
Garamaga girizilen meseleleriň hatarynda Türkmenistanyň dokma senagatynyň artýan ekport mümkinçilikleri baradaky mesele bar. Häzirki wagtda Dokma senagaty ministrliginiň düzümindäki kärhanalaryň 70-den gowragy öz önümlerini 30-dan gowrak ýurda – Ýewropa, ABŞ-a, Kanada, Russiýa, Türkiýä we beýlekilere iberýär. Pudagyň önümçilik kuwwatlyklarynyň artdyrylmagy ýokary hilli önümleriň görnüşlerini, eksportuň gerimini giňeltmäge mümkinçilik berýär.
Ykdysadyýet
Türkmen telekeçileri Katara eksport etmäge taýýar
Häzirki günde Türkmenistanyň döwlete degişli bolmadyk ulgamynyň wekilleri gurluşykda, oba hojalygynda, azyk we ýeňil senagatynda, söwdada we hyzmatlar ulgamynda, şeýle hem bilimde we syýahatçylykda işlerini üstünlikli alyp barýarlar. TSTB-niň kärhanalarynda we guramalarynda 160 000-e golaý täze iş orunlary döredildi.


text:
Golaýda Owganystanda "Yslam döwleti" ekstremist toparynyň Jöwizjan welaýatynyň Türkmenistan bilen serhetleşýän bir etrabyny ele geçirendigi barasynda maglumatlar ýaýrady. Jöwizjan welaýaty Owganystanda etniki türkmenleriň ilat sany taýdan agdyklyk edýän welaýatlarynyň biri bolup durýar.
Azatlyk Radiosyna dünýä türkmenlerinden gelip gowuşýan köpsanly hatlarda Türkmenistan bilen Owganystanyň serhet ýakasynda bolup geçýän çaknyşyklaryň ol sebitlerde ýaşaýan etniki türkmenlere nähili täsir ýetirýändigi soralýar.
Eýsem, Owganystanyň Türkmenistan bilen serhatýaka sebitlerinde ýaşaýan etniki türkmenleriň häzirki wagtda başdan geçirýän kynçylyklary diňe howpsuzlykdan ybaratmy ýa-da başga gyssagly çözgüde garaşýan nähili ýaşaýyş kynçylyklary bar?
Azatlyk Radiosy "Dünýä türkmenleri" gepleşiginiň bu sanyny diňleýjileriň islegleri esasynda Türkmenistan-Owganystan serhetýaka sebitlerinde bolup geçýän uruşlaryň ol ýerde ýaşaýan etniki türkmenleriň durmuşyna ýetirýän täsirlerine gönükdirýär.
Gepleşigiň myhmanlary: Owganystandaky etniki türkmenleriň "Türkmen şura" atly geňeşiniň başlygy Nygmatulla Saadat we Jöwizjandaky türkmenleriň wekili, inžiner Abdylgaffar Daýhan.
Gepleşigi diňläp, bu temadaky garaýyşlaryňyzy we teklipleriňizi aşakdaky foruma teswir görnüşinde ýazyp bilersiňiz.


text:
Taryhy öwrenmek, bulardan başga-da, ol ýa-da beýleki hadysalaryň hakyky manysyna...dowamy
Türkmenistanyň Gurluşyk we binagärlik ministrliginiň
“Türkmenistanyň gurluşygy we...dowamy
«Desgalaryň birnäçe ýyllaryň dowamynda halka hyzmat...dowamy
1.Ylmy-tehniki hyzmatlaryny geçirmek maksady bilen Şertnama baglaşmak üçin gerek bolan...dowamy
Okuw maslahatyna Türkmenistanyň Gurluşyk we binagärlik ministrliginiň garamagyndaky edara-kärhanalaryň işgärleri gatnaşdy. Maslahaty Türkmenistanyň Gurluşyk we binagärlik ministrniň orunbasary Ç.Ahmedow açyp, ýurdumyzyň gurluşyk pudagynda ýetilýän belent sepgitler we gazanylýan üstünlikler, paýtagtymyz Aşgabadyň durmuş-senagat hem-de ulag infrastrukturaly şäher hökmünde bütin dünýäde tanalýandygyny, soňky birnäçe ýylyň dowamynda welaýatlarymyzda gurluşyk işleriniň güýçli depginler bilen...dowamy
Türkmenistanyň söwda-senagat edarasy 2016-njy ýylyň 16-18-nji iýuny aralygynda Türkiýe respublikasynyň Gurluşyk materiallary senagatyna bagyşlanan sergisine Türkmenistanyň gurluşyk we binagärlik ministrliginiň Seýsmiki ýagdaýa durnukly gurluşyk ylmy-barlag institutynyň işgärleri hem gatnaşdylar.dowamy
©Seýsmiki Taýdan Durnukly Gurluşygyň Ylmy-Barlag Instituty


text:
Britan hökümeti 12-nji maýda ýurduň saglygy saklaýyş hyzmatlarynywe ýene 100 çemesi ýurduň wajyp kompýuter sistemalaryny nyşana alan global kiber hüjümleriniň arkasynda kimiň durandygyny anyklap bilmändigini aýtdy.
Britaniýanyň içeri işler ministri Amber Rudd 13-nji maýda Britaniýanyň milli kiber howpsuzlygy merkeziniň ýurduň saglygy saklaýyş hyzmaty bilen bu hüjümiň zyýanyny azaltmak we çäklendirmek üstünde işleýändigini aýtdy.
12-nji maýda 75 müňden gowrak hüjüm edildi we kiber jenaýatlary boýunça ekspertler ondan öň Orsýet, Ukraina we Hindistan ýaly Microsoft Windowsyň könelişen görnüşlerini ulanýan ýurtlardaky kiber hüjümlerini hem derňeýärdiler.
Hakerler pidalary zyýanly bukjalary açmaga çekmek bilen duzaga salmaga çalyşýarlar we ol bukjalarda pul kagyzlarynyň, iş teklipleriniň, howpsuzlyk duýduryşlarynyň we şolara meňzeş başga kanuny dokumentleriň bardygyny aýdyp, aldaýarlar.


text:
14.12.2016. Jemgyýetçilik guramalarynyň merkezinde Türkmenistanyň Demokratik partiýasynyň ýurdumyzyň Prezidentligine dalaşgär hödürlemäge bagyşlanan maslahaty geçirildi.
Dalaşgär hödürlemek düzgüni Türkmenistanyň Saýlaw kodeksiniň 44-nji maddasyna laýyklykda guraldy.
Maslahatyň barşynda oňa gatnaşyjylar ýokary döwlet wezipesine hormatly Prezidentimiz Gurbanguly Berdimuhamedowy hödürlemek baradaky teklibe garadylar. Çykyş edenler döwlet Baştutanymyzyň görnükli ýolbaşçylyk we guramaçylyk aýratynlyklaryny, milli ösüş maksatnamalaryny amala aşyrmakda bitiren ägirt uly hyzmatlaryny we bu babatda ýetilen belent sepgitleri, döwlet işinde toplan uly tejribesini, pikir ýöretmegiň strategik nusgasyny bellediler. Demokratik partiýanyň agzalarynyň çykyşlarynda öňde boljak saýlawlar düýbünden täze taryhy şertlerde geçiriler diýlip bellenildi. Berkarar döwletimiziň bagtyýarlyk döwründe ýurdumyzda örän uly özgerişlikler bolup geçdi. Döwletiň demokratik esaslaryny berkitmekde möhüm ädimler ädildi, durmuş-ykdysady we medeni ulgamlary ösdürmekde uly üstünlikler gazanyldy. Giň gerimli özgertmeler jemgyýetiň durmuşynyň ähli ugurlaryny, ýurdumyzyň ähli welaýatlaryny gurşap alyp, türkmen halkynyň doly goldawyna eýe boldy.
Hormatly Prezidentimiz Gurbanguly Berdimuhamedowyň taýsyz tagallalary we ýadawsyz aladasy netijesinde, dünýä giňişliginde Türkmenistanyň abraýy belende galdy diýlip, biragyzdan bellenildi. Türkmenistanyň Baştutanynyň dünýä bileleşigi tarapyndan goldanan oňyn başlangyçlary, dünýäniň dürli ýurtlary we iri halkara guramalary bilen hyzmatdaşlygyň giňelmegi döwlet Baştutanymyzyň alyp barýan oňyn syýasy ugrunyň ykrar edilmeginiň subutnamasyna öwrüldi.
Oňyn, täzeçil özgertmeler üstünlikli durmuşa geçirilýär, olaryň esasynda bütin dünýäde abadançylygyň bähbidine Türkmenistanyň köpugurly mümkinçiliklerini doly amala aşyrmagy ugur edinýän parasatlylylyk, öňdengörüjilik we mäkäm erk-isleg durýar.
“Döwlet adam üçindir!” diýen şygary iş ýüzünde durmuşa geçiren hormatly Prezidentimiz Gurbanguly Berdimuhamedowyň ýolbaşçylygynda ykdysadyýetiň ähli pudaklary düýpli döwrebaplaşdyryldy, ilatyň durmuş we ýaşaýyş şertleriniň derejesi, ählumumy meseleleriň çözülmeginde Bitarap Watanymyzyň orny we täsiri ýokarlandy. Ýurdumyzyň parasatly, ynsanperwer, parahatçylyk söýüjilikli ösüşe gönükdirilen içeri we daşary syýasaty halkymyz tarapyndan doly goldanyldy. Şonuň netijesinde Türkmenistanda dostluk, agzybirlik we ruhubelentlik dabaralanýar.
Şeýle hem şu ýyl Ýaşulular maslahatynyň mejlisinde Türkmenistanyň Konstitusiýasynyň rejelenen görnüşiniň kabul edilmeginiň uly ähmiýeti bellenildi. Ol ýurdumyzyň senenamasynda we taryhynda täze sahypany açyp, kuwwatly ykdysadyýeti, durmuş taýdan goraglylygyň netijeli ulgamy, baý we özboluşly milli medeniýeti, parahatçylyk döredijilikli halkara syýasaty bolan güýçli hukuk döwletini gurmaga itergi bolup hyzmat etdi.
Maslahata gatnaşyjylar döwrüň we ýurdumyzyň geljeginiň öňünde ykbal çözüji şu döwürde ähli jogapkärçilik bilen hormatly Prezidentimiz Gurbanguly Berdimuhamedowy ýokary döwlet wezipesine dalaşgärlige hödürlemek barada çözgüdi biragyzdan kabul etdiler.
Türkmenistanyň Demokratik partiýasynyň geňeşi degişli Karary kabul etdi we ol Türkmenistanda Saýlawlary we sala salşyklary geçirmek baradaky Merkezi topara 2017-nji ýylda geçiriljek Prezident saýlawlaryna bellenen tertipde dalaşgärlige hasaba almak üçin ugradyldy.
Maslahata gatnaşyjylar Demokratik partiýasynyň ähli agzalaryna we türkmen halkyna Ýüzlenme kabul etdiler.
Dalaşgärleri hödürlemek boýunça möwsüm dowam edýär. 15-nji dekabrda Senagatçylar we telekeçiler partiýasyndan, 17-nji dekabrda Agrar partiýasyndan dalaşgärleriň atlary belli bolar.
Häzirki wagtda teklipçi toparlar Türkmenistanyň Saýlaw kodeksine laýyklykda 10 müňden az bolmadyk gollary ýygnamak bilen meşgullanýarlar. Ol ýokary döwlet wezipesine dalaşgärlige hödürlenjekleriň her birini bellige almak üçin zerurdyr.
24-nji dekabrda dalaşgärleri bellige almak, soňra bolsa olaryň köpçülikleýin habar beriş serişdelerinde çykyşlary hem-de saýlawçylar bilen duşuşyklary başlanar.
«tdh.gov.tm»


text:
Suratlar üçin toý ramkalar, internet arkaly toý fotoramkalary.
1 2
.Toý bu her bir adamyň durmuşynda iň möhüm, gaýgyly, ajaýyp, ýatdan çykmajak we jogapkärli waka bolup durýar. Her bir gyz bu owadan durmuşyň pursatyny çagalykdan meýilleşdirýär. Arzuw edýär, onlarça köýnek fasonlaryny oýlap tapýar. Toý şagalaňlary ýatdan çykmajak, esasy we durmuşyň in gowy pursaty bolmaly.Mähirli we owadan gelin öz görkü bilen hemmesini geň galdyrýar, myhmanlara şeýle bir tagamly we süýji hödürler, ajaýyp we köp garaşylan juwanlar üçin gezelençler, batyr, romantik we ünsli öýlenjek ýigit. Elbetde toý dabarasynyň her pursaty suratda yerleşdirilýär. Şol gün birnäçe ajaýyp suratlar düşürilýär.Biziň saýtymyzyň kömegi bilen görkezilen bölümler arkaly ähli suratlary bir ýere jemläp bolýar. Biziň toý ramkalarymyz siziň suratlaryňyzy ajaýyp we mükemmel eder. Sanaglyja wagtyň içinde biziň sahypamyzyň kömegi bilen toý kollažlaryny we gysgajyk toý pursatynyň bölümini ýasap bilersiňiz. Toý fotoeffektlarynyň kömegi bilen siziň ýönekeý suratlaryňyz siziň maşgala durmuşyňyzda ajaýyp bezeg bolar. Toý fotomontažlaryny we toý fotoeffektlaryny ullanmak bilen siz suratlaryňyzy toý suratlaryna öwürip bilersiňiz.Toý ýaşlar we olaryň maşgalalary üçin diňe bir möhüm we ýatdan çykmajak pursat bolup durman, eýsem ýash-juwanlar üçin her ýylda bellenilip geçilýän baýramçylyk bolup durýar. Maslahat berilen toý fotoramkalaryny ullanmak bilen siziň dostlaryňyzyň, ene-ataňyzyň ýa bolmasa tanyşlaryňyzyň toý ýyllygyna ajaýyp we mükemmel sowgat edip bilersiňiz. Ähli saýlanan bölümde toý fotoramkalar, toý fotoeffektlar we kollažlar, toý fotomontažlar diňe siz üçin. Siz bulary el ýeterli ýagdaýda ullanyp bilersiňiz..


text:
NATO-nyň baş sekretary Jens Stoltenberg Günbataryň harby bileleşiginiň Owganystanda yslam gozgalaňçylaryna garşy göreşde ýardam bermek üçin öz goşunlarynyň sanyny artdyrmak meselesi boýunça karara gelmäge taýýardygyny mälim etdi.
Germaniýanyň “Welt am Sonntag” neşriniň 30-njy aprelde çap eden interwýusynda Stoltenbergiň bellemegine görä, Owganystanda howpsuzlyk ýagdaýynyň “çylşyrymlylygy” nukdaý nazaryndan NATO-nyň Owganystandaky harbylarynyň sanyny häzirki 13 müňden has artdyrmagy mümkin. Emma NATO-nyň ýolbaşçysy takyk san bermedi.
NATO Owganystanda ýerleşýän goldaw toparynyň düzümindäki harbylar ýerli güýçlere türgenleşik, goldaw we geňeş ugurlardan ýardam berýärler.
ABŞ-nyň ýolbaşçylygyndaky halkara güýçleri Owganystana 16 ýyl mundan ozal baryp, “Talybany” häkimiýet başyndan çetleşdiripdi.
NATO-nyň Owganystandaky söweş missiýasy 2014-nji ýylda resmi taýdan tamamlanaly bäri, “Talybanyň” owgan harbylaryna edýän hüjümleri güýçlendi.


text:
Eger-de siz Android oýunlaryny we programalary Kompýuteriňizde ulanmak isleýän bolsaňyz bu temany hökman okaň!
Siz Android programa we oýunlaryny Bluestacks atly programanyň kömegi bilen öz kompýuteriňizda rahatlyk bilen ulanyp bilersiňiz! Şu ýerden ilki Bluestacks programany ýükläň, göwrümi 370 mb. Wifi bilen almagyňyzy maslahat berýän. Alanyňyzdan soňra kompýutere gurnaň. Soňra aşakda görkezilen suratdaky ýaly penjire geljekdir. Şeýlelik bilen Android applaryny ulanyp bilersiňiz!
ÖWRENMELI size işiňizde üstünlük arzuw etýär! Biz bilen galanyňyz üçin köp sag boluň! Programany dostlaryňyz bilen paýlaşmagy unutmaň! Mundan beýläk size has gyzykly sapaklarymyz garaşýar. Öwrenmeliden daşlaşmaň!
3,256 gezek okaldy


text:
Hormatly Prezidentimiz Gurbanguly Berdimuhamedowyň ýolbaşçylygynda, Berkarar döwletimiziň bagtyýarlyk döwründe türkmen sungatyny ösdürmeklige, onuň taryhyny çuňňur öwrenmeklige giň ýol açyldy. Sungat we medeniýet işgärlerine döredijilik işleri bilen erkin meşgullanmaga, ýaş nesillere döwrebap bilim almaklyga amatly şertler döredildi. Sungat mekdepleriniň, döwrebap kitaphanalaryň, muzeýleriň, medeni merkezleriň, medeni-durmuş maksatly binalaryň gurulyp ulanmaga berilmegi bolsa muňa ýene bir gezek şaýatlyk edýär.
Türkmen halkynyň milli sungatynda külalçylyk senedi uly oruna eýe bolup, ol halk döredijiliginiň iň gadymy görnüşleriniň biridir. Ol ençeme ýyllaryň dowamynda kemala gelip, ösüp kämilleşip, sungat hökmünde biziň günlerimize gelip ýetdi. Türkmenistanyň halk suratkeşi, “Watana bolan söýgüsi üçin” medalynyň eýesi, Italiýanyň Faensi şäherinde geçirilen halkara “Farfor we faýans” işleriň arasyndaky bäsleşiginiň Laureaty, TDÇA-nyň uly mugallymy Dursunsolmaz Muhammedowanyň häzirki zaman türkmen külalçylyk sungatyny has-da ösdürmekde, kämilleşdirmekde bitirýän işleri diýseň ulydyr. Onuň döredijiligi köp ugurly bolup ol külalçylykdan başga-da nakgaşçylyk, grafika, dizaýn bilen hem meşgullanýar. D.S.Muhammedowa her döreden eserinde realistik we dekoratiw usullaryny sazlaşykly utgaşdyrmaklygy başaryp özboluşly, gaýtalanmajak eserleri döredýär.
D.S. Muhammedowa döredijilik maşgalasynda dogulyp, onuň kakasy Wepa Muhammedow belli aktýor, ejesi Ruhsara medeniýet ulgamynda işleýärdi. Kakasy Solmazjygy sazçylyk mekdebiniň fortepiano bölümine eltip ýerleşdirýär. Solmaz bu mekdepde kynçylyk çekýärdi. Ol dogumlylyk bilen, kakasyna görýän kynçylyklary barada gürrüň berýär we kakasy ony bu mekdepden çykaryp alýar.
Kiçijik Solmaz tans etmegi halaýardy, emme ejesi oňa garşy çykýar. Solmazyň sungata bolan söýgüsi ony Aşgabadyň ýörite çeperçilik mekdebine we soňra S. Rustaweli adyndaky çeperçilik uçilişşesine okuwa getirýär. Okuwyny üstünlikli tamamlaýar. Onuň doganoglany belli heýkeltaraş Gylyçmyrat Ýarmämmedow Solmaza sungatda öz ýoluny tapmakda maslahat berýär. Bu maslahata eýerip 1975-nji ýylda ol Moskwanyň S.G. Stroganow adyndaky döwlet çeperçilik-senagat uniwerstitetine okuwa gidýär. Okuwa giren ilkinji ýyllaryndan Solmaz çylşyrymly, ruhy taýdan baý bolan şekilleri döretmeklige synanşyp başlaýar. Bu ýerde ol özüniň geljekdäki käriniň düýp manysyna ýetýär, sungatyň dürli materiallary bilen işlemekde tejribe toplaýar. Reňk sazlaşygy, sowatly surat çekmegi, hakyky kompazisiýa düzgünlerini düşünip ulanmagy öwrenýär, hem-de farfor materialy bilen inçe işlemegi birkemsiz ele alýar.
Solmazyň döredijiliginiň kämillik derejesine ýetendigini subut edýän, diplom işi üçin ýerine ýetiren 36 gapdan ybarat bolan farfor serwizidir. Onuň döredijiliginiň ilkinji ädimleri gündogar äheňlerine ýykgyn edýär. Bu bolsa D.S.Muhammedowanyň nusgawy gündogar mirasyna düşünýändigini görkezýär. Solmazyň birinji döredijilik ädimlerinden başlap gündogaryň çeperçilik däplerini dowam etmegi, onuň döredijiligindäki kompazisiýa çözgütleri, reňkiniň arassa ýiti koloridi, eserleriň ölçegleriň hem-de formalarynyň takyk tapylmagy özboluşly çeperçilik stiliniň döremegine getirýär.
1980-nji ýylda uniwerstiteti tamamlap gelenden soň Solmaz Türkmenistanyň döredijilik durmuşyna işjeň gatnaşmaga başlady. Eýýäm 1972-nji ýyldan başlap Solmaz döredijilik simpoziumlaryna, halkara bäsleşiklerine we Italiýanyň Faens şäherinde geçirilen halkara “Farfor we faýans” işleriň arasyndaky bäsleşiginiň Laureaty bolýar. DS.Muhammedowanyň Russiýanyň, Özbegistanyň, ýurtlarynyň belli farfor zawodlarynda işläp döreden eserleri bu ýerleriň muzeýlerini we sergi zallaryny bezeýär. 1985-nji ýylda Türkmenistanyň halk suratkeşi Yzzat Gylyjow we heýkeltaraş Gylyçmyrat Ýarmämmedow bilen birlikde Aşgabat sirkiniň diwarlaryny bezemäge gatnaşýar. Garaşsyzlyk ýyllarynda Aşgabadyň täze gurulan sungat bilen bagly bolan okuw jaýlaryny bezemeklige D.S.Muhammedowa işjeň gatnaşýar. Türkmen milli konserwatoriýasynyň ýanyndaky ýöriteleşdirilen saz mekdep binasynyň gümmeziniň aşagyndaky zaly bezeýän “Çigildemler” monumental kompazisiýasyny döredýär. 2011-nji ýylda “Saz” atly monumental pannosy bilen Türkmenistanyň Medeniýet institutyny bezedi.
Külal önümlerde dürli materiallar bilen işleşmegi, ýerine ýetirmek tilsimlerini ussatlyk derejesinde ele alan suratkeş häzirki döwürde hem milli amaly-haşam sungatynyň ynsanperwer ideýalaryny, özüniň içki ruhuny we döredijilik güýjüni eserlerine siňdirmegi başarýar. Suratkeşleriň arasynda ol özüniň zähmetsöýerligi bilen tapawutlanýar. Onuň döreden eserleri dürli ölçegli hem-de köp görnüşli bolup olarda türkmen tebigatyny, türkmen milli el bejergi nagyşlaryny, gözel gelin-gyzlarymyzy, ähmiýetli taryhy ýadygärlikleriň binagärlik böleklerini görmek bolýar. Halypa “Garagum” (2008 ý) atly işinde janly türkmen çölüni we çöl-beýewanyň bezegi bolan düýäni güldanyň ýüzünde görmek bolýar. Garagum depeleriň görnüşi güldanda gaýtalanyp, onuň häsiýetli tebigatyny şemala öwüsýän agaçlaryň we ösümlikleriň üsti bilen açyp görkezýär.
Türkmen milli nagyşlary suratkeşiň ylham çeşmesi bolup, onuň her bir işinde nagyş bölekleriniň dürli usullarda ýerine ýetirilendigini görmek bolýar. Ol nagyşlaryň özgermek häsiýetini örän ýerlikli ulanýar. “Älemgoşar” (2011) atly işinde hem şu häsiýeti görmek bolýar. Nagyşlar güldanyň formasyna laýyk bolup, düýbünden inçe görnüşde bolup, giňäp spiral görnüşe geçýär we ýene inçelip güldanyň bokurdagynyň şekiline görä dowam edýär. Ussat suratkeş aýry-aýry şekilli we reňkli nagyşlaryň sazlaşygynyň ýerini tapýar. D.S.Muhammedowanyň döredijiliginde XX asyryň 80-nji ýyllaryndan başlap türkmen gyz-gelinleriniň waspy esasy temalarynyň biridir. “Gelinler” (1982 ý), “Gyzlar” (1995 ý), “Kürteli gelinler” (2008 ý), “Gyz gala” (2009 ý), “Bahar” (2012 ý) we beýlekilerde suratkeş türkmen gyz-gelinleriniň daşky gözelligini, içki ruhy owadanlygy, baýlygy bitewilikde görkezýär. Onuň eserlerinde türkmen milli lybasly zenen gahrymanlary halkyň mertebesiniň, edermenliginiň ýüzi bolup çykyş edýärler. Türkmenistanyň taryhy ähmiýeti ýadygärlikleri we bularyň atlary bilen bagly zenan gahrymanlary, gyz-gelinleriň doýgun, uly göwrümli kümüş şaý-sepleri we nagyşlar bilen bezelen lybaslary türkmen orta asyr arhitekturasynyň şekili bilen jaýdar sazlaşýar. Binagärçiligiň uly göwrümleri, olaryň gümmezleri, minaralary, bezelen portallary, we reňk hakykylygy döredilen eseriň esasynda janlylygyna galýar. “Gelinler” (1982 ý). “Galkynyş” (2007 ý) “Gyzgala” (2009 ý), “Tekeş” (2011 ý) atly eserler şeýle häsiýetleri bilen tapawutlanýar.
Bedew bady bilen öňe barýan Türkmenistan suratkeş üçin täze döredijilik ylham çeşmesi boldy. Onuň “Öňe, öňe, diňe öňe”, “Jan Watanym Türkmenistan” atly atlary özboluşly häzirki zaman Türkmenistanyň nyşany diýsek ýalňyşmarys. D.S.Muhammedowanyň döredijilik ussahanasy akademiýanyň okuw klasynda bolup, ussadyň döredijilik ukyby, zehini, eserleriniň gahrymanlary, sýužetleri, özboluşly tehnikasy, reňk çözgüdi şägirtlerine uly nusga mekdebi, okuw ýörelgesi bolup durýar.


text:
Türkmenistanyň prezidenti Gurbanguly Berdimuhamedow 16-njy iýunda geçiren hökümet maslahatynda ministrlikleriň we pudak edaralarynyň, häkimlikleriň we edara-kärhanalaryň işgärleriniň Aziýa oýunlarynyň başlanmagyna çenli her şenbede ýowara çykmagyny we daş-töweregi abadanlaşdyrmagyny tabşyrdy.
Şeýle-de ol gök zolaklaryň döredilmegine, adamlaryň rahat dynç almagy, paýtagtyň ekologiýa taýdan arassalygy üçin şert döredilmegine çagyrdy.
Prezident bir gün öň, şäheriň üstünden dikuçarly aýlanyp, 29-njy iýulda edara-kärhanalaryň ýolbaşçylarynyň we işgärleriniň işe welosipedli gitmegini teklip etdi.
TDH-nyň maglumatyna görä, şol gün Aziada-2017-niň başlanmagyna 50 gün galýar.


text:
2 Mart 2017 Perşembe
Türkmenistanyň Prezidenti Russiýa Federasiýasynyň Tatarystan Respublikasynyň Prezidentini Gutlady
Türkmenistanyň Prezidenti Gurbanguly Berdimuhamedow Russiýa Federasiýasynyň Tatarystan Respublikasynyň Prezidenti Rustam Minnihanowa 60 ýaş toýy mynasybetli tüýs ýürekden we mähirli gutlaglaryny iberdi.
Döwlet Baştutanymyz gutlag hatynda Rustam Minnihanowyň baştutanlygynda doganlyk Tatarystanyň syýasy-jemgyýetçilik, ykdysady we durmuş ulgamlarynda ýokary üstünlikler gazanandygyny belläp, onuň Türkmenistan bilen Tatarystan Respublikasynyň arasyndaky gatnaşyklaryň ösdürilmegine goşýan şahsy goşandyna ýokary baha berdi hem-de özara hormat goýmagyň we ynanyşmagyň köpýyllyk däplerine daýanýan ikitaraplaýyn hyzmatdaşlygyň mundan beýläk-de pugtalandyryljakdygyna ynam bildirdi.
Şu ýakymly mümkinçilikden peýdalanyp, Türkmenistanyň Prezidenti Tatarystan Respublikasynyň Prezidentine tüýs ýürekden bagt, berk jan saglyk we gujur-gaýrat, şeýle hem jogapkärli döwlet wezipesinde täze üstünlikler arzuw etdi.
http://www.turkmenhabargullugy.com/turkmenistanyn-prezidenti-russiya-federasiyasynyn-tatarystan-respublikasynyn-prezidentini-gutlady/
Kaydol: Kayıt Yorumları (Atom)


text:
Teberrüken Uluçaý DKTR-nyň Jemhuriýet Mejlisiniň başlyklygyna saýlandy
Sese goýulşykda 7 halk deputaty “garşy” ses berdi, 1 halk deputaty bolsa ses bermekden saklandy
Demirgazyk Kipr Türk Respublikasynyň Jemhuriýet Mejlisiniň başlyklygyna Jemhuriýetçi türk partiýasynyň Gazimagusa halk deputaty Teberrüken Uluçaý saýlandy.
DKTR-da Jemhuriýet türk partiýasynyň başlygy Tufan Erhürmanyň premýer ministrliginde 4-li şäriklik hökümetiniň gurulmagyndan soň Uluçaý 50 kürsüli Jemhuriýet mejlisinde geçirlen sese goýulşykda 40 “kabul” sesi bilen Mejlisiň başlyklygyna saýlandy.
Sese goýulşykda 7 halk deputaty “garşy” ses berdi, 1 halk deputaty bolsa ses bermekden saklandy.
Uluçaý Mejlisde eden çykyşynda täze döwürde demokratiýanyň has-da ösdürilmegi üçin birlikde tagalla etjekdiklerini nygtady.
Mejlisiň başlygy Uluçaý “Ýurdumyz üçin öz üstümize düşýän jogapkärçiligi birlikde ýerine ýetireris” diýdi.


text:
31 Mart 2015 Salı
Aşgabatlylar we Lebaplylar Ýeňişi Paýlaşdylar
Türkmenabat şäheriniň 5-nji ýöriteleşdirilen sport mekdebinde sport gimnastikasy boýunça Türkmenistanyň çempionaty boldy. Oňa ýurdumyzyň sebitleriniň birnäçesinden sportuň bu görnüşiniň ussatlarynyň 80-e golaýy gatnaşdy. Däp bolşy ýaly, medallar ugrundaky esasy göreş aşgabatlylaryň we ýer eýeleriniň arasynda ýaýbaňlandyryldy.
Türgenler III ulular derejesinden başlap, sport ussatlarynyň toparyna çenli bäş toparda ýurdumyzyň iň güýçli gimnastikaçysy diýen ady almak ugrunda bäsleşdiler. Erkek kişiler sport gimnastikasynyň 6 ugrunda — eliňi diräp bökmek, parallel bruslarda, halkalarda maşklary ýerine ýetirmek we beýleki ugurlarda bäsleşdiler. Bu ýerde birinji ýerleriň ählisini eýelemegi başaran türkmenabatly türgenler has erjellik görkezdiler.
Şeýlelikde, Marufjan Açylow (sport ussatlar topary), Maksat Maksidow (sport ussatlygyna dalaşgär), Begenç Bäşimow (I ulular derejesi), Ramazan Hasanow (II ulular derejesi) we Süleýman Bazarow (III ulular derejesi) ýeňiji boldular. Galyberse-de, ýer eýeleri beýleki baýrakly orunlaryň ählisini diýen ýaly eýelemegi başardylar. Bu ýerde aşgabatly gimnastikaçylar diňe bir kümüş medal bilen oňmaly boldular — B.Myratjanow (I ulular derejesi).
Türkmenabatly türgenleriň uly ýeňiş gazanmagy tötänden däldir. Birinjiden, bu ýerde döwrebap sport binýady hereket edýär, ikinjiden bolsa, türgenler halkara okuw-türgenleşik ýygnanyşyklaryna yzygiderli gatnaşýarlar. Ýurdumyzyň çempionatynyň öňüsyrasynda Lebabyň erkekler ýygyndysy Almaty şäherinde (Gazagystan) sport ýygnanyşygynda boldular.
Zenanlar Türkmenistanyň çempionatynyň medallary ugrunda ýaryşlaryň 4 görnüşinde — eliňi diräp bökmek, dürli belentlikdäki bruslarda maşklary ýerine ýetirmek we beýleki görnüşlerde bäsleşdiler. Bu ýerde aşgabatlylar birinji orunlaryň 4-sini eýelemegi başaryp, öz sport ussatlyklaryny görkezdiler. Hormat münberiniň ýokarky basgançagyna Maýsa Kulyýewa (sport ussady), Sadap Berdiýewa (sport ussatlygyna dalaşgär), Aýgül Matjiýewa (II ulular derejesi) we Lisana Sadrttinowa (III ulular derejesi) aldylar.
Gyzlaryň arasyndaky ýaryşda ýer eýeleri diňe I ulular derejesindäki gimnastikaçylaryň toparynda ýeňiş gazanmagy başardylar. Bu ýerde Zarina Narbaýewa baş baýraga mynasyp boldy.
1-nji aprelde ýurdumyzyň ähli ýerlerinde “Sagdynlyk we bagtyýarlyk” atly köpçülikleýin bedenterbiýe-sport we sagdyn durmuş-medeni çäreler badalga alýar. Bu çäreler tutuş bir aýlap dowam eder. Giň gerime eýe boljak bu çäreleriň çäklerinde Türkmenabadyň 5-nji sport mekdebinde 18-19-njy aprelde sport gimnastikasy boýunça ýene-de bir milli ýaryş geçiriler. Şol ýaryşda Türkmenistanyň şu çempionatynda baýrakly orunlary eýeläp bilmedik türgenlere ýeňiş gazanmak üçin oňat mümkinçilik dörär. Maý aýynda bolsa bu ýerde Türkmenistanyň Kubogy ugrundaky ýaryş geçiriler.
Kaydol: Kayıt Yorumları (Atom)


text:
Eýranyň polisiýasy aýallara jemgyýetçilige çykanda dini başatgyjy ýapynmagy talap edýän kanuna garşy ýygjamlaşýan protest çärelerine goşulyp, ýapynjasyny çykaran 29 zenan maşgalany tussag edendigini aýdýar.
Tasnim habar agentliginiň 1-nji fewralda ýaýradan habaryna görä, polisiýa gulluklary başatgyjyny çykarýan zenanlaryň daşary ýurtlarda ýaşaýan eýranlylaryň alyp barýan propaganda çäreleriniň “aldawyna düşýändigini” öňe sürýär.
Saklananlaryň ählisiniň paýtagt tähranlydygy ýa-da däldigi dessine mälim bolmady.
Agzalýan yslam döwletinde aýallaryň lybaslary 1979-njy ýyldan bäri berk gözegçilikde saklanýar. Şonda, ýurtda yslama laýyk egin-eşik geýmäge mejburylyk girizilipdi.
Bu dres-kod, ýagny egin-eşik boýunça syýasat aýallardan köpçülige çykanda, olaryň saçlaryny we bedenlerini hökmany suratda örtmekleri talap edilýär.
Ýurduň Ahlak polisiýasy başatgyç boýunça düzgünlere baş egmeýänlere garşy, yzygiderli berk çäreleri geçirip durýar.
1-nji fewral güni peýda bolan habarlar şu hepdäniň dowamynda Tähranda azyndan 6 aýalyň birmeňzeş protest çärelerine gatnaşmakda aýyplanyp saklanmagynyň yz ýanyna gabat geldi.
Özüne garşy gozgalan iş halkara jemgyýetçiliginiň ünsüni çekensoň, bir aýal 28-nji ýanwarda deslapky tussaghanadan boşadyldy. Ol görnüşinden geçen aý dres-koda garşy parahatçylykly protest geçirmekde günälenip tussag edilipdir.
Adam hukuklaryny gorap çykyş edýän ýurist Nasrin Sotoudeh 28-nji ýanwar güni özüniň Facebook sahypasynda “Ynkylap köçesindäki gyz boşadyldy” diýip ýazdy.
Ynkylap (Rewolýusia) köçesinde başatgyçsyz, betonyň üstüne çykyp protest bildirýän, ady jemgyýetçilige näbelli bir zenanyň wideosy 27-nji dekabrdan bäri sosial mediada uly meşhurlyga eýe boldy.
Şol zenan tussag edilensoň, Amnesty International Eýranyň häkimiýetlerini ony “dessine we hiç hili şert goýmazdan” azat etmäge çagyrdylar.
Düýbi Londonda ýerleşýän bu gurama häkimiýetlere edýän çagyryşlaryny gaýtalap, “mejbury ýapynja garşy çykýan aýallaryň jezalandyrylmagyny soňlamaga we bu kemsidiji hem-de masgaraçylykly çärelerden el çekmäge” çagyrdy.
Eýranda bu egin-eşik syýasatyna garşy çykyp, başatgyjyny aýyrýan zenanlar birnäçe hepdeläp tussag astynda saklanyp bilýärler.
Eýranyň köçelerinde dekabr aýynda tutaşan has uly protestlerden soň, dres-kod boýunça nägilelik çäreleri ýaýrap başlady.
Ilkibaşda bahalaryň galmagy sebäpli tutaşan hökümete garşy protestler soňlugy bilen has giň gerimli demonstrasiýalara ýazyp, olaryň dowamynda azyndan 22 adam öldürildi we 1000 adam tussag edildi.
Eýranyň prezidenti Hassan Rohani entek başatgyçlar boýunça protestler barada gönüläp çykyş etmedi, ýöne ol mundan ozal şeýle ýagdaýlarda häkimiýetleri aram çäreleri görmäge çagyrypdy.
“Eger-de biziň arkamyzda halk durmasa we biz olaryň tankytlaryny görmediksiresek, onda biz hiç zady edip bilmeris” diýip, Rohani 31-nji ýanwarda çykyş etdi.
Ähli resmiler halkyň aladalaryna we arzuw-hyýalyna gulak asmaly, diýip ol sözüniň üstüni ýetirdi.


text:
Golaýda “Galaxy S9” we “Galaxy S9+” modellerini “Doly göwrümde täzeden garaýyş” şygary astynda satuwa çykaran “Samsung” arzan bahaly telefonlaryny hem öndürmegini dowam etdirýär. Kompaniýanyň 2016-njy ýylda satuwa çykarylan “Galaxy J7 Prime” modeliniň täze nusgasynyň çykaryljakdygy habar berilýär. “Galaxy J7 Prime 2” atly täze modelde “Full HD” durulygynda 5,5 dýuýmlyk ekran, sekiz ýadroly “Exynos 7” mikroprosessor, 3 GB RAM we 32 GB içki ýat ýaly aýratynlyklar bolar. Smartfonuň ýadyny “MicroSD” arkaly 256 GB-a çenli artdyryp bolar. Enjamyň öňki we yzky kameralary 13 megapiksel bolup, ýagtylygyň az ýerlerinde hem ýokary durulykda surata almaga mümkinçilik berer. Hindistanda 13 990 hindi rupiýasyndan (215 dollar) satuwa çykaryljak telefonyň dünýäniň beýleki bazarlaryna haçan ugradyljakdygy mälim edilmedi.
Home Ylym we Tehnologiýa Arzan bahalysyny çykarar


text:
“Baker Tilly Turkmen” kompaniýasy bilim beriş meýilnamasynyň çäklerinde “Baker Tilly International” ulgamyndaky halkara bilim beriş meýilnamalaryna işjeň gatnaşýar.
Bu meýilnamanyň çäklerinde 2015-nji ýylyň sentýabr aýynyň 7-8 aralygynda “Baker Tilly Turkmen” kompaniýasynyň işgärleri maliýe hasabatynyň halkara standartlary we auditiň halkara standarlary meselelerine bagyşlanan halkara treningine gatnaşdylar.
Treningiň geçirilen aralygynda biziň işgärlerimiz Batyr Şirmedow we Geldi Taganow esasy maksady maliýe hasabatynyň halkara standartlaryna we auditiň halkara standarlaryna laýyklykda amaly ýumuşlar bilen işlemeklik bolup durýan toparlara gatnaşdylar.
“Baker Tilly Turkmen” kompaniýasy hünärmen biliminiň gymmatlyklaryna we özüniň işgärleriniň hemmişe kämileşmelerine yhlaslydyr.


text:
MAGTYMGULY ADYNDAKY TÜRKMEN DÖWLET UNIWERSITETI
2015/2016-njy okuw ýyly üçin hünärmenleri taýýarlamagyň aşakdaky ugurlary (hünärleri) boýunça talyplyga kabul edýändigini yglan edýär
1. Fizika we matematika (hünärler: matematika; amaly matematika we informatika; fizika; radiofizika we elektronika).
2. Kompýuter tehnologiýasy (hünär: maglumat ulgamlary we tehnologiýalary).
3. Tebigy bilimler (hünärler: biologiýa; daşky gurşawy öwreniş; geografiýa; himiýa; kartografiýa; meteorologiýa; psihologiýa).
4. Ynsanperwerlik-durmuş bilimleri (hünärler: taryh; gündogary öwreniş; syýasaty öwreniş; arheologiýa; ylahyýet).
5. Dil we edebiýat (hünärler: türkmen dili we edebiýaty; roman- german dilleri: iňlis dili we edebiýaty; nemes dili we edebiýaty; fransuz dili we edebiýaty; italýan dili we edebiýaty; gündogar dilleri: arap dili we edebiýaty; türk dili we edebiýaty; pars dili we edebiýaty; hytaý dili we edebiýaty; žurnalistika).
6. Hukuk işi (hünär: hukuk öwreniş).
Uniwersitete umumy orta ýa-da orta hünär bilimli, ýaşy 35-den geçmedik Türkmenistanyň raýatlary giriş synaglarynyň netijeleri boýunça bäsleşik esasynda kabul edilýär.
Resmi iş kagyzlary welaýat merkezlerinde we Aşgabat şäherinde 2015-nji ýylyň 11-27-nji iýuly aralygynda kabul edilýär.
Resmi iş kagyzlarynyň sanawy:
- bellenilen nusgada rektoryň adyna ýazylan arza;
- bellenilen nusgadaky sowalnama (anketa);
- umumy orta (ýa-da orta hünär) bilim baradaky resminama (asyl nusgasy);
- Türkmenistanyň Saglygy goraýyş we derman senagaty ministrligi tarapyndan bellenilen nusgadaky saglyk kepilnamasy;
- soňky okan ýerinden (işlän ýerinden, harby bölümden) häsiýetnama;
- 3x4 möçberde alty sany fotosurat;
- işleýänler üçin zähmet depderçesiniň tassyklanan göçürmesi;
- giriş synaglaryndan üstünlikli geçen ýagdaýynda artykmaçlyklardan peýdalanýan okuwa girýän ýylynda mekdep okuwçylarynyň dersler boýunça döwlet bäsleşiginiň ýeňijileri, umumybilim dersleri boýunça halkara bäsleşiklerine gatnaşan Türkmenistanyň ýygyndy toparynyň agzalary şol ýagdaýlary tassyklaýan degişli resminamanyň asyl nusgasyny tabşyrýar.
Bulardan başga-da, okuwa girmäge isleg bildirýän ýokarda görkezilen resminamalar bilen birlikde resminamalary kabul edýän iş toparyna aşakdakylary görkezýär we nusgalaryny tabşyrýar:
- şahsy pasportyny;
- Türkmenistanyň Ýaragly Güýçlerinde harby gullugy geçenler harby şahadatnamasyny, harby gullugy geçmedik ýigitler ýazylyş şahadatnamasyny we ýaşaýan ýeri boýunça harby wekillikden güwähaty.
Dalaşgär talyplyga kabul edilmek üçin artykmaç hukukdan peýdalanýandygyny tassyklaýan beýleki resminamalary görkezip biler.
Nädogry berlen maglumatlar we resmi iş kagyzlary üçin dalaşgär şahsy jogapkärçilik çekýär.
Giriş synaglary we okuwa kabul edilmek uniwersitetde (Aşgabat şäheri) aşakdaky möhletlerde geçirilýär:
Balkan welaýaty - iýul aýynyň 30-31-i, awgust aýynyň 3-i we 5-i günleri
Ahal welaýaty - awgust aýynyň 1-2-si, 4-i we 6-sy günleri
Aşgabat şäheri - awgust aýynyň 7-8-i, 11-i we 13-i günleri Daşoguz welaýaty - awgust aýynyň 9-10-y, 12-si we 14-i günleri
Lebap welaýaty -awgust aýynyň 15-16-sy, 19-ywe21-i günleri
Mary welaýaty - awgust aýynyň 17-18-i, 20-si we 22-si günleri
Giriş synaglary aşakdaky dersler boýunça geçirilýär: matematika, amaly matematika we informatika, maglumat ulgamlary we tehnologiýalary hünärleri -matematika, fizika, Türkmenistanyň taryhy;
fizika, radiofizika we elektronika hünärleri -fizika. matematika, Türkmenistanyň taryhy;
biologiýa hünäri -biologiýa, himiýa, Türkmenistanyň taryhy; himiýa hünäri - himiýa, biologiýa, Türkmenistanyň taryhy; geografiýa, daşky gurşawy öwreniş hünärleri -geografiýa, biologiýa, Türkmenistanyň taryhy;
kartografiýa, meteorologiýa hünärleri- geografiýa, matematika, Türkmenistanyň taryhy;
psihologiýa hünäri - biologiýa, türkmen dili we edebiýaty, Türkmenistanyň taryhy;
taryh, arheologiýa, gündogary öwreniş, syýasaty öwreniş, ylahyýet hünärleri-Türkmenistanyň taryhy, türkmen dili we edebiýaty, jemgyýeti öwreniş;
türkmen dili we edebiýaty, žurnalistika hünärleri - türk- men dili we edebiýaty, Türkmenistanyň taryhy, jemgyýeti öwreniş;
iňlis dili we edebiýaty, fransuz dili we edebiýaty, nemes dili we edebiýaty, pars dili we edebiýaty, türk dili we edebiýaty, arap dili we edebiýaty, hytaý dili we edebiýaty hünärleri - saýlap alan hünär dili boýunça ýa-da iňlis dili, türkmen dili we edebiýaty, Türkmenistanyň taryhy;
italýan dili we edebiýaty hünäri - iňlis dili, türkmen dili we edebiýaty, Türkmenistanyň taryhy;
hukuk öwreniş hünäri - Türkmenistanyň taryhy, türkmen dili we edebiýaty, jemgyýeti öwreniş.
Dersler boýunça giriş synaglary Türkmenistanyň orta mekdepleriniň okuw maksatnamalarynyň esasynda geçirilýär.
Degişli dil öwredýän derslerden başga, ähli dersler boýunça giriş synaglary döwlet dilinde dilden geçirilýär.
Giriş synaglarynyň tertibinde bellenilen wagtda synaga esassyz sebäplere görä gelmedikler ýa-da dersleriň biri boýunça synagdan geçip bilmedikler ondan soňky synaglara goýberilmeýär.
Giriş synaglarynyň netijeleri boýunça deň mukdarda baha alanlardan talyplyga kabul edilmek üçin artykmaç hukukdan aşakda görkezilenler peýdalanýarlar:
- mugallymçylyk mekdebini tamamlan we mugallymçylyk ugrundan 2 ýyldan az bolmadyk iş tejribesi bolanlar (mugallymçylyk hünärine);
- harby gullugy tamamlap gelenler;
- hukuk öwreniş hünärine girýänler üçin hukuk goraýjy edaralarda 2 ýyldan az bolmadyk iş tejribesi hem-de şol edaralaryň döwlet we welaýat derejesindäkilerinden hödürnamasy bolanlar.
Magtymguly adyndaky Türkmen döwlet uniwersitetiniň salgysy: Aşgabat ş., Saparmyrat Türkmenbaşy şaýoly, 31; tel.: 94-69-90, 94-54-29.
Haladym
()


text:
Geçiriljek ýokary derejedäki duşuşygyň çäklerinde iki dostlukly ýurduň Liderleri özara gyzyklanma bildirilýän halkara syýasatynyň möhüm ugurlaryny öz içine alýan meseleleriň ençemesini hem-de syýasy, söwda-ykdysady we medeni-ynsanperwer ulgamlarda türkmen-saud hyzmatdaşlygynyň ösüşiniň geljegini ara alyp maslahatlaşmagy göz öňünde tutýarlar.
Milli Liderimiz hökümetiň düýn geçirilen mejlisinde Saud Arabystany Patyşalygy bilen döwletara gatnaşyklaryň ýokary derejesini kanagatlanma bilen belläp, ýurdumyzyň bu döwlet bilen mundan beýläk hem netijeli hyzmatdaşlygy ösdürmegi göz öňünde tutýandygyny belledi. Şol hyzmatdaşlygyň öňünde bolsa giň mümkinçilikler açylýar.
Döwlet Baştutanymyz ýokary derejede geçiriljek gepleşikleriň ähmiýetini nygtap, olaryň okgunly ösýän döwletara gatnaşyklarynyň taryhynda möhüm tapgyr boljakdygyna, däp bolan özara ynanyşmak ýagdaýyndaky gatnaşyklara kuwwatly itergi berjekdigine ynam bildirdi.
Ikitaraplaýyn we köptaraplaýyn esasda, ilkinji nobatda, iri halkara guramalarynyň hem-de abraýly düzümleriniň ugry boýunça türkmen-saud hyzmatdaşlygynyň Türkmenistanyň Ýakyn Gündogaryň ýurtlary bilen gatnaşyklarynyň işjeňleşýän ýagdaýynda pugtalandyrylýandygy bellärliklidir. Şol ýurtlar bilen hyzmatdaşlyk etmek döwletimiziň daşary syýasat doktrinasynyň ileri tutulýan ugurlarynyň biri bolup durýar.
Deňhukuklylyk, birek-birege hormat goýmak esasynda guralýan köpugurly gatnaşyklaryň soňky ýyllarda işjeňleşmegi Türkmenistan bilen Saud Arabystanynyň arasyndaky häzirki gatnaşyklaryň häsiýetli aýratynlygyna öwrüldi. Milli Liderimiz Gurbanguly Berdimuhamedowyň Türkmenistanyň Prezidenti hökmünde ilkinji daşary ýurt saparyny 2007-nji ýylyň aprel aýynda hut şu ýurda amala aşyrmagy hem munuň aýdyň subutnamasydyr.
Bu dostlukly ýurduň işewür toparlarynyň wekilleriniň Türkmenistanda geçirilýän bilelikdäki işewürler maslahatlaryna, halkara sergilere we söwda ýarmarkalaryna gatnaşmagy saud işewürliginiň geljegi uly türkmen bazarynda eýeleýän ornuny giňeltmäge gyzyklanmasynyň artýandygyny tassyklaýar. Milli Liderimiziň oýlanyşykly, öňdengörüjilikli syýasaty netijesinde ýurdumyzda daşary ýurtly hyzmatdaşlar üçin amatly ýagdaýlar döredildi.
Taraplaryň bellemegine görä, işewür gatnaşyklary hemmetaraplaýyn giňeltmekde hem-de özara bähbitli hyzmatdaşlygyň täze ugurlaryny gözlemekde Söwda-ykdysady hyzmatdaşlyk boýunça türkmen-saud hökümetara toparyna möhüm orun degişlidir. Bu toparyň dördünji mejlisi şu ýylyň mart aýynda Aşgabatda geçirildi.
Taraplar medeni-ynsanperwer gatnaşyklary hemmetaraplaýyn ösdürmäge-de möhüm ähmiýet berýärler, munuň özi iki doganlyk halkyň arasyndaky dostluk köprülerini pugtalandyrmaga ýardam edýär.
Nobatdaky ýokary derejedäki duşuşyga ykjam taýýarlyk görlendigini bellemek gerek. Saparyň öňüsyrasynda, 17—19-njy aprel aralygynda Türkmenistanyň Daşary işler ministrliginiň wekiliýeti Saud Arabystany Patyşalygynda iş saparynda boldy, şol ýerde möhüm ikitaraplaýyn duşuşyklaryň birnäçesini geçirdi. Olarda iki doganlyk ýurduň söwda-ykdysady hyzmatdaşlygyny ösdürmegiň ileri tutulýan ugurlary ara alnyp maslahatlaşyldy. Hormatly Prezidentimiz Gurbanguly Berdimuhamedowyň tabşyrygy boýunça türkmen wekiliýetiniň agzalary Saud Arabystany Patyşalygynyň Saud ösüş gaznasynyň ýolbaşçylary hem-de Yslam ösüş banky bilen bilelikdäki maýa goýum taslamalaryny durmuşa geçirmegiň geljegini ara alyp maslahatlaşdylar, “Arabian Pipes” we “Amiantit” kompaniýalarynyň wekilleri bilen duşuşdylar hem-de olaryň kärhanalaryna baryp gördüler.
Er-Riadda ýokary derejede geçiriljek gepleşikler ikitaraplaýyn gatnaşyklara täze kuwwatly itergi berer hem-de ýola goýlan netijeli syýasy gatnaşyklary mundan beýläk-de işjeňleşdirmäge, söwda-ykdysady hyzmatdaşlygy giňeltmäge we diwersifikasiýalaşdyrmaga hem-de däp bolan medeni-ynsanperwer gatnaşyklary pugtalandyrmaga gönükdirilen has netijeli çäreleri işläp taýýarlamaga mümkinçilik berer.
Garaşylyşy ýaly, geljegi uly ugurlara, hususan-da, ýangyç-energetika, söwda-ykdysady we ulag ulgamlaryna aýratyn üns berler. Durnukly ulag we energetika düzümini döretmäge gyzyklanma bildirýän ýurtlaryň ikisi hem bu pudaklary ösdürmäge uly ähmiýet berýär.
Mälim bolşy ýaly, Saud Arabystany şu geçen ýyllaryň dowamynda hormatly Prezidentimiz Gurbanguly Berdimuhamedowyň syýasatyny hem-de milli Liderimiziň möhüm halkara başlangyçlaryny, şol sanda energiýa howpsuzlygyny üpjün etmek baradaky başlangyçlaryny goldap gelýär. Türkmen tarapynyň başyny başlan Türkmenistan — Owganystan — Pakistan — Hindistan gaz geçirijisini gurmak baradaky taslama hem şu wezipäni çözmäge gönükdirilendir.
Şunuň bilen baglylykda, saud hyzmatdaşlaryny — iri kompaniýalaryny we abraýly maliýe düzümlerini nebit we gaz himiýa senagatyndaky täze bilelikdäki taslamalary durmuşa geçirmäge, gazy we nebiti gaýtadan işleýän täze zawodlary gurmaga gurluşyk serişdeleri senagatynda hem-de “Demirgazyk — Günorta” we “Günbatar — Gündogar” halkara üstaşyr ulag geçelgeleriniň döredilmegini nazara almak bilen, ulag ulgamynda amala aşyrylýan taslamalara çekmek mümkinçiligi ara alyp maslahatlaşmalaryň aýratyn meselesi bolar.
Gol çekmäge taýýarlanylýan resminamalaryň toplumy hem iki ýurduň özara bähbitli döwletara gatnaşyklaryny diwersifikasiýalaşdyrmak ugruna eýerýändiklerine şaýatlyk edýär. Şol resminamalar bolsa ikitaraplaýyn gatnaşyklaryň kadalaşdyryjy-hukuk binýadyny ep-esli giňelder we ýokary derejede gazanylan ylalaşyklaryň ählisini yzygiderli durmuşa geçirmek üçin amatly şertleri döreder. Şeýlelikde, iki dostlukly döwletiň geljekki gatnaşyklarynyň esasy ugurlary kesgitlener we berkidiler. Ýurtlaryň ikisi hem ähli ugurlar boýunça ýola goýlan netijeli gatnaşyklary çuňlaşdyrmaga hem-de häzirki döwrüň wajyp meselelerini çözmäge toplumlaýyn çemeleşmäge çalyşýar.


text:
Golaýda Moskwadan Aşgabada syýahat eden bir türkmenistanly Aşgabadyň Halkara howa menzilindäki başdan geçirmelerini Azatlyga gürrüň berdi.
“Ýolagçylar entek Domodedowo aeroportunda wagty Aşgabadyň aeroportynda boljak gümrük barlagy barada alada edip başladylar” diýip, aşgabatly ýolagçy gürrüňe başlaýar. “Bir zenan ýany bilen ogluna we adamsyna sowgatlyk iki sany täze telefon alypdyr. Beýlekisi wannada ulanmak üçin, Orsýetde öndürilen suw garyjy (smesitel) alypdyr, Hytaýda öndürilýänler tiz hatardan çykansoň. Ýöne esasan derman getirýän adamlar [gümrükden geçmek] barada alada edýärdiler” diýip, gürrüňdeşimiz daşary ýurduň aeroportyndan Türkmenistana ugrajak bolýan ýolagçylaryň başdan geçirýän ünji-aladalaryny suratlandyrdy.
Öz uçarlarynyň Aşgabadyň Halkara howa menziline daňdan sagat 4:45-de gonandygyny aýdan aşgabadyň ýaşaýjysy Moskwadan gelenler bilen birwagtda Dubaýyň uçarynyň hem gonandygyny, ýöne aeroportda bagažlaryň haýsy lentadan alynmalydygy barada nyşanlaryň bolmandygyny aýtdy.
“Adamlar birden 3-nji lentanyň töweregine üýşüp başladylar. Moskwadan gelýänleriň käbirleri bagažlarynyň belli bir bölegini aldy, käbirleri ýarym sagada çenli ýüküne garaşdy. Ýöne aradan 45 minut töweregi geçensoň, ýolagçylar jogapkär adamlardan bagažlaryny talap edip başladylar. Olar “diňe bizde şeýle baş-başdaklyk”, “näme üçin kaşaň aeroport gurup, adamlary köseýäňiz?”, “her gezeginde şol bir saz, şol bir heň” diýşip, nägilelik bildirip başladylar” diýip, aşgabadyň ýaşaýjysy gürrüň berdi.
Özüniň çemodanyny ýarym sagat geçensoň, sumkasyny bolsa 1 sagat 15 minut garaşansoň alandygyny aýdan gürrüňdeşimiz, ýol ugra bagaž bölüminiň işgärleriniň birinden, öz goşlaryna uzak wagtlap garaşmaga mejbur edilmekleriniň sebäplerini sorap nägilelik bildirendigini, aeroportyň işgäriniň bolsa uzak garaşmagynyň sebäbini işgär ýetmezçiligi bilen düşündirendigini aýtdy.
“Ýolagçylar aeroportda goýlan awtomatlaşdyrylan registrasiýa ulgamyna haýran galýarlar. Awtomat ýolagçylaryň diňe bir biometriki pasportlaryny ýazga almaýar, eýsem ol ýerde haýsy ýurda barýanyň, näme sebäpden barýanyň, haçan dolanjagyň barada maglumat bermeli. Talyplar özleriniň haýsy kursda okaýandygyny aýtmaly. Şondan soň pasport barlagyndan geçilýär” diýip, gürrüňdeşimiz aýtdy.
“Bellemeli ýeri, bu sapar Migrasiýa gullugynyň işgärleriniň tijegi özlerinde ekeni. Ýene-de bir detal bar, ýagny gymmatbahaly kaşaň gurlan aeroportda ýüküňi daşamaga zerur bolan teležkalar tölegli ekeni. Olar üçin 1 manat tölemeli” diýip, Moskwadan Aşgabada dolanan Türkmenistanyň raýaty gürrüň berýär.
“Ýöne “tomaşa” gümrükde başlanýar” diýip, ol sözüniň üstüni ýetirdi. Ol gümrükden geçende ýolagçylaryň ýüzbe-ýüz bolýan tejribeleri barada gürrüň berip, jogapkär gullukçylaryň ýolagçylaryň sumkalaryny rentgen şöhlesinden geçirmek bilen bir hatarda, olary açyp hem barlaýandyklaryny aýtdy.
Gümrükçileriň sumkalarda esasan derman we çilim bilen gyzyklanýandygyny sözüniň üstüne goşan Aşgabadyň ýaşaýjysy goşlaryň içgin barlanýandygyny aýratyn nygtap aýtdy.
“Ynha, bu saparam barlag uzaga çekdi. Ol ýerde köpsanly daşary ýurtlaryň raýatlary bardy. Ýurt üçin abraý däl” diýip, gürrüňdeşimiz aýtdy.
“Ýogsa-da, men bat bilen gümrükçilere nägilelik bildirip, olary utandyrdym. Olar meniň diňe dermanlarymy barladylar” diýip, ol raýat sözüni jemledi.
Türkmenistanda raýatlaryň hereket mümkinçilikleriniň çäklendirilmegi barada, soňky wagtlarda peýda bolýan habarlar ýygylaşdy.
Bahasy 2 milliard dollara barabar bolandygy habar berilýän Aşgabadyň Halkara aeroportynyň ýylda 10 million ýolagça hyzmat etjekdigi aýdylypdy. Köplenç ýerli ýaşaýjylar kaşaň jemgyýetçilik binalarynda berilýän hyzmatlaryň hilinden nägile bolýarlar.


text:
Ýewrokomissiýa (ÝK) 2018-nji ýylda «Brent» söwda belgili nebitiň ortaça bahasynyň düýpli ýokarlanmagyny — 68 dollara deň bolmagyny çaklaýar. Bu barada gyşky ykdysady çaklama boýunça ÝK-nyň hasabatynda aýdylýar, diýip TASS habar berýär.
«Çaklamalara görä, «Brent» söwda belgili nebitiň bahasy 2018-nji ýylda ortaça 68,3 dollara, 2019-njy ýylda 64,2 dollara deň bolar» diýlip resminamada aýdylýar.
Güýzki ykdysady hasabatynda ÝK «Brentiň» has pes nyrhlaryny çaklaýardy — 2018-nji ýylda – 55,7 dollar, 2019-njy ýylda – 54,7 dollar.
Ýewrokomissiýa şeýle hem Ýewropa Bileleşigine agza döwletleriň ykdysadyýetiniň 2018-2019-njy ýyllarda ösmegini çaklaýar. «Ýewropa çäginiň we ÝB-niň ykdysadyýeti 2017-nji ýylda 2,4 göterim ösdi. Bu görkeziji soňky on ýylda iň tiz ösüşdir. Bu depgin 2018 we 2019-njy ýyllarda degişlilikde 2,3 göterim we 2 göterim ösüş bilen dowam eder» - diýlip resminamada bellenilýär.
Mundan başga-da, ÝK Ýewropa çägindäki döwletlerde sarp edijilik nyrhlarynyň ösüşini 2018-nji ýylda 1,5 göterim derejesinde bahalandyrdy. Bu çaklama güýzki hasabatda 1,4 göterim derejededi.


text:
Maşynlar bilen foto effektlar, maşynlar arkaly foto effektlar.
1 2 3 4 5 6 7 8 9 10
.Biziň sahypamyz size foto kollažlar bilen taý tapylmajak, täsin, owadan fotolary döretmek üçin sebäp hödürleýär. Biz size fotlaryňyza birnäçe effekt ýerleşdimäge pursat döredýäs, mysal üçin tekstlar bolup biler. Ýa bolmasa ajaýyp foto montaž üçin fotolaryňyzy täsin foto kadyrlar bilen bezäp bilersiňiz. Biziň sahypamyzda bulary hiç hili kynçylyksyz siz el ýeterli ýagdaýda ýerine ýetirip bilersiňiz. Suratyňyzy tersine öwürmek internet arkaly aňsat bolup durýar.Siz internet sahypaňyz üçin taý tapylmajak foto taýýarlap bilersiňiz, ýa-da dostlaryňyz üçin ýatdan çykmajak sowgat, toý kollažlary, täsin fotolar we şulara meňzeş netijeleri taýýarlap bilersiňiz. Sahypa birnäçe foto kadyrlardan, foto effektlardan, kollažlar bilen mysallar we foto montažlar bilen hödürlenen. Bularyň ählisi aňsatlyk bilen taýýarlanýar we el ýeterli ýagdaýdadyr.Bu bölüm maşynlar bilen foto effektlary, maşynlar bilen foto kadyrlary, maşynlar bilen mysallary, we birnäçe maşynlar bilen foto kollažlary size hödürleýär. Siz bu ýerde siz öz suratyňyzy maşynlar bilen foto kadyrlaryna ýerleşdirip bilersiňiz. Sahypamyzyň bu bölüminde siz öz suratyňyzy we dost ýarlaryňyzyň suratyny ýerleşdirip bilersiňiz. Täsin, owadan we reňkli kollažlary dörediň.Sanaglyja wagtyň içinde maşynlar bilen montažlary döretmek we olary taý tapylmajak fotolara öwürmek bizde aňsat bolup durýar. Maşyn bölümimiz özüniň ajaýyp internet arkaly seçimi bilen sizi haýranlara goýar. Her gün sahypamyzyň bölümi täzelenilýär..


text:
«Eni Turkmenistan Limited» kompaniýasy bäsleşik yglan edýär 09.02.2018 — 12.03.2018
«Eni Turkmenistan Limited» kompaniýasy
inženerçilik barlaglaryny geçirmek we taslamalaşdyrmak boýunça hyzmatlary etmek boýunça
№ 10067167 belgili Bäsleşik yglan edýär.
Bäsleşik boýunça teklipler 2018-nji ýylyň 12-nji martyna ýerli wagt bilen 17:00-a çenli kabul edilýär.
Bäsleşige gatnaşmaga gyzyklanma bildirýän kompaniýalar resmi çakylyk almak üçin arzalaryny şertnama we üpjünçilik bölümine ibermelidirler.
Elektron salgymyz:
gulnara.tayjanova@asb.burren.co.uk we Matteo.Mancini@eni.com


text:
Düýn Ak bugdaý etrabynyň Änew şäherinde täze ýaşaýyş jaý toplumynda öýlere göçüp baranlara açarlary gowşurmak dabarasy boldy.
Dört gatly jaýlaryň taslamalary olaryň binýadynyň, üçeginiň we diwarlarynyň sazlaşykly çözgütleri esasynda işlenip taýýarlanyldy. Binalaryň gurluşygynda döwrebap ýylylyk saklaýjy serişdeler ulanyldy. Goşmaça kömekçi otaglary bolan uly ýaşaýyş meýdanly öýleri gurmak indi kada öwrüldi. Öýleriň her birinde ýaşaýjylaryň ähli amatlyklaryň hözirini görüp ýaşamaklary üçin şertler we oňaýlyklar döredildi.
Täze desgalar toplumy her biri 32 öýden ybarat bolan jaýlaryň 5-sini özünde jemleýär. Bu binalar Ahal welaýatynyň häkimliginiň buýurmasy boýunça “Ahalgurluşyk” önümçilik birleşigi tarapyndan hem-de “Beýik bina” we “Çynar gurluşyk” hususy kärhanalarynyň güýji bilen guruldy.
Bina edilen jaýlaryň umumy meýdany 5 müň 110 inedördül metre barabardyr. Olaryň her birinde iki, üç we dört otagly öýler ýerleşýär. Olarda ýaşaýjylar üçin ähli oňaýly şertler döredildi. Täze ýaşaýyş toplumlaryny ösdürmegiň meýilnamasynda degişli ýaşaýyş-durmuş düzümi, ýaşaýjylaryň boş wagtlaryny işjeň hem-de peýdaly geçirmekleri üçin şertler göz öňünde tutuldy.
Ýaşaýyş jaýlaryna ýanaşyk ýerleri abadanlaşdyrmaga aýratyn üns berildi: agaç nahallary we dürli bezeg gülleri ekildi, oturgyçlar, daşaryny yşyklandyrmak üçin çyralar ornaşdyryldy, ýanýodalar hem-de amatly ýollar çekildi. Bu ýerde köpçülikleýin çäreleri geçirmek üçin hem desga bar.
Änew şäherinde döwrebap ýaşaýyş toplumynyň açylyşy hakyky baýramçylyga öwrüldi. Döredijilik toparlary ýygnananlaryň öňünde konsert maksatnamasy bilen çykyş etdiler, welaýat hem-de şäher häkimlikleriniň, jemgyýetçilik guramalarynyň ýolbaşçylary, hormatly ýaşulular täze öýleriň eýelerini tüýs ýürekden gutladylar.
Dabarada çykyş edenler Berkarar döwletimiziň bagtyýarlyk döwründe türkmenistanlylary ähli oňaýlyklary bolan ýaşaýyş jaýlary bilen üpjün etmegiň hormatly Prezidentimiz Gurbanguly Berdimuhamedowyň amala aşyrýan durmuş ugurly syýasatynyň ileri tutulýan wezipeleriniň biri bolup durýandygyny nygtadylar. Täze jaýlara göçüp baranlar milli Liderimize tüýs ýürekden hoşallyk bildirip, ýaşaýyş jaýlarynyň tutuş toplumynyň ulanmaga berilmeginiň Türkmenistanyň ägirt uly ykdysady kuwwata eýedigini, ýurdumyzyň durmuşynyň ähli ulgamlarynda “Döwlet adam üçindir!” diýen şygaryň astynda amala aşyrylýan toplumlaýyn özgertmeleriň netijeli häsiýetlidigine şaýatlyk edýändigini buýsanç bilen bellediler.
Soňky ýyllarda Änewde şeýle dört gatly binalaryň taslamalary yzygiderli düzülýär, gurulýar hem-de ulanylmaga berilýär. Gozgalmaýan emläk üçin elýeterli şertlerde karz bermegiň çäklerinde, ýurdumyzyň ähli ýerlerinde bolşy ýaly, bu ýerde hem kottej görnüşli has oňaýly ýaşaýyş jaýlary-da gurulýar.
Çeşme: turkmenistan.gov.tm
Oňaýly ýaşaýyş jaýlary halkymyzyň abadançylygy barada döwlet aladasydyr
Düýn Ak bugdaý etrabynyň Änew şäherinde täze ýaşaýyş jaý toplumynda öýlere göçüp baranlara açarlary gowşurmak dabarasy boldy.
-
turkmen-talyp
2 weeks ago
- Bahalary nächekä by jaylan?


text:
Türkiýe Ysraýylyň Stambuldaky Baş konsulynyň hem ýurduna gitmegine isledi
Türkiýäniň Daşary işler ministrligi Ysraýylyň Ankaradaky Adatdan daşary we doly ygtyýarly ilçisinden soň, Ysraýylyň Stambuldaky Baş konsuly Ýosef Lewi Sfariniň hem birnäçe wagtlyk ýurduna gitmegine isledi
Diplomatik çeşmelerden alynan maglumata görä Ysraýylyň Stambuldaky Baş konsuly Ýosef Lewi Sfariniň hem Ysraýylyň palestinalylara garşy guran hüjümlerinden soň başdan geçirilýän wakalar sebäpli birnäçe wagtlyk ýurduna gaýtmagy talap edildi.
Türkiýäniň Daşary işler ministrligi düýn Ysraýylyň Ankaradaky Adatdan daşary we doly ygtyýarly ilçisi Eitan Naehiň birnäçe wagtlyk ýurduna gaýtmagynyň gowy boljakdygy barada özüne habar berdi.
ABŞ-niň ilçihanasynyň Tel Awiwden Iýerusalime göçürmeginden soň, Ysraýylyň howpsyzlyk güýçleriniň palestinalylara garşy başladan gyrgynçylygynda 62 adam ýogaldy, 3 müňden gowrak adam ýaralandy.
Şol sebäpli Türkiýäniň Daşary işler ministrligi Türkiýäniň Tel Awiwdäki Adatdan daşary we doly ygtyýarly ilçisi Kemal Ökem bilen Türkiýäniň Waşingtondaky Adatdan daşary we doly ygtyýarly ilçisi Serdar Kylyçy wakalary ele almak üçin Türkiýä çagyrdy.


text:
Gürgen
Gürgen şäheri (Parsça: گرگان, Iňlisçe: Gorgan) Eýranyň Gülistan welaýatynyň baş şäheridir.
Gürgen etrabynyň raýatlarynyň sany 2006-njy ýylda 269.226 adamdýr.
Gülistan welaýatynyň guralmagyndan we Gürgen etrabynyň welaýat merkezi bolmagyndan soň sanlary belli bolmasa da köp sanly Türkmen halky da bu şäher we etraba ýerleşýär. Şäherde Parslar, Türkmenler, Azerler we Zawullar bilen bilelikde 1000-1500 adama golaý Gazak da ýaşaýar.
Ozalky ady Astarabat bolan Gürgen Gülistan welaýatynyň iň uly şäheridir.
Şäherde Myhamnahan, Howa menzili bardyr.
Alburz dagynyň eteginde yerleşen Gürgen şäherine Tahran, Zahydan we Meşhet şäherlerinden yolagçy uçar gonyandyr.
Eleňderre we Naharhoran tokaýy, Zyýarat obasy ýaly yerler Gürgeniň turistik yerleridir.


text:
2018-nji ýylyň 11-nji aprelde Moskwa wagty bilen 7:52-de «Brent» söwda belgili nebitiň bir barreliniň bahasy 0,4 göterim aşaklap, 70,74 amerikan dollaryna deň boldy. «WTI» söwda belgili nebitiň bahasy 0,2 göterim arzanlap, 65,35 amerikan dollaryna barabar boldy.
10-njy aprelde Londonyň «ICE Futures» biržasynda «Brent» söwda belgili nebitiň bir barreliniň bahasy 3,5 göterim gymmatlap, 71,04 amerikan dollaryna, şeýle-de...
Özbegistanda ýakynda ýurduň Prezidenti tarapyndan tassyklanan «Ýakyn geljek üçin esasy daşary ýurtly hyzmatdaşlar bilen daşary syýasy we daşary ykdysady hyzmatdaşlygy ösdürmegiň ileri tutulýan ugurlaryny» köpçülige ýetirdi, diýip Media-Turkmen ORIENT habarlar agentligi belleýär.
Bu özboluşly Ýol kartasyna laýyklykda, daşary işjeňliginde Daşkent öz ýakyn goňşularyny — Merkezi Aziýa ýurtlaryny, şol sanda iň uzyn serhedi bolan Türkmenistany goýýar. Resminama...
Dünýäniň nebit ätiýaçlyklarynyň artykmaçlyklary iki-üç aýdan ýok bolup biler. Bu hili pikiri Halkara energetika agentliginiň (HEA) nebit pudagy we bazarlary bölüminiň ýolbaşçysy Nil Atkinson beýan etdi.
«Wagtyň geçmegi bilen nebit ätiýaçlyklary azalyp başlady. Bäş ýyllyk ortaça görkezijiniň görüp boljak derejededigi aýdyň belli» diýip ol aýtdy.
«Nebit ätiýaçlyklary bäşýyllyk ortaça derejesine ýetmegi üçin bu hadysa ýene-de iki-üç aý...


text:
Habarlar 26 ýanwar 2018
Ykdysadyýet
2017-nji ýylda Türkmenistanyň JIÖ-niň ösüş depgini 6,5 göterime deň boldy
2016-njy ýylyň görkezijileri bilen deňeşdirilende, jemi öndürilen önüm 6,4 göterim artdy.
Ykdysadyýet
Mary welaýatynyň Wekilbazar etraby - 2017-nji ýylyň jemleri boýunça iň gowy etrap pul baýragyny alar
Ministrlikleriň we pudak edaralarynyň beren maglumatlarynyň seljerilmegini, şeýle hem bilermenleriň bahalaryny nazara almak bilen, ilki bilen her welaýatda iň ýokary netijeleri gazanan etrap ýa-da etrap hukukly şäher kesgitlenildi, soňra welaýat tapgyrynyň ýeňijileriniň arasynda 2017-nji ýylda ýurdumyzyň iň gowy etraby saýlanyp alyndy. Netijede, Mary welaýatynyň Wekilbazar etraby ýeňiji boldy.
Hyzmatdaşlyk
Türkmenistan parahatçylyk söýüjilik ýörelgelerine esaslanýan daşary syýasat strategiýasyny üstünlikli durmuşa geçirýär
Hasabat döwründe milli Liderimiziň daşary ýurtlara amala aşyran saparlarynyň, şeýle hem daşary ýurt döwletleriniň birnäçesiniň hem-de abraýly halkara guramalarynyň ýolbaşçylarynyň, şol sanda BMG-niň Baş sekretarynyň Türkmenistana saparlarynyň netijeleri munuň aýdyň subutnamasydyr, diýip hökümetiň 2017-nji ýylyň jemlerine bagyşlanan giňişleýin mejlisinde DIM-niň ýolbaşçysy R.Meredow belledi.
Wakalaryň jümmüşinde
Türkmenistanyň Ministrler Kabinetiniň giňişleýin mejlisinden
Ministrler Kabinetiniň giňişleýin mejlisine ýurdumyzyň Mejlisiniň, welaýatlaryň, şäherleriň we etraplaryň häkimlikleriniň ýolbaşçylary, ýokary okuw mekdepleriniň rektorlary, köpçülikleýin habar beriş serişdeleriniň wekilleri we beýleki ýolbaşçylar çagyryldy.
Resmi habar
Türkmenistanyň Prezidenti Koreýa Respublikasynyň Prezidentine Mirýan şäherinde bolup geçen ýangyn zerarly gynanç bildirdi
Türkmenistanyň Prezidenti şu agyr pursatda, Türkmenistanyň halkynyň hem-de Hökümetiniň adyndan, şeýle hem hut öz adyndan gurban bolanlaryň maşgalalaryna, dogan-garyndaşlaryna hem-de ýakynlaryna çuňňur gynanjyny we medet beriji sözlerini beýan etdi, ejir çekenlere bolsa, tiz wagtda sagalmaklary baradaky arzuwlaryny aýtdy.
Resmi habar
2018-nji ýylda Türkmenistanyň iň gowy etraby ady ugrunda bäsleşik yglan edildi
Şeýle hem resminama bilen 2018-nji ýylyň jemleri boýunça welaýatlarda durmuş, ykdysady we medeni taýdan ähli görkezijiler boýunça iň ýokary netijeleri gazanyp, ýeňiji bolan etraby ýa-da etrap hukukly şäheri kesgitlemek boýunça Topar döredildi hem-de onuň düzümi tassyklanyldy.
Resmi habar
Döwlet Baştutanymyz uç wise-premýeri wezipä belledi
ozal senagat ministri wezipesinde işlän Kerim Hajiýewiç Durdymyradow;
Resmi habar
Türkmenistanyň Prezidenti guramaçylyk meseleleri boýunça çözgütleri kabul etdi
Muhammetmyrat Hojalyýewiç Aýdogdyýew “Türkmenhimiýa” döwlet konserniniň Garlyk kaliý dag-magdan toplumynyň baş direktory wezipesine;
Wakalaryň jümmüşinde
Hormatly Prezidentimiz Gurbanguly Berdimuhamedowyň Ministrler Kabinetiniň giňişleýin mejlisinde eden çykyşy
Hormatly Ministrler Kabinetiniň agzalary!
Hyzmatdaşlyk
Milli we halkara bilermenleri sebitde senagat howpsuzlygynyň ugurlaryny ara alyp maslahatlaşdylar
Çäre BMG-nyň Ýewropa ykdysady toparynyň we BMG-nyň Türkmenistandaky Ösüş Maksatnamsynyň goldaw bermeginde Türkmenistanyň Daşky gurşawy goramak we ýer serişdelri baradaky döwlet komiteti tarapyndan gurnaldy. Oňa ministrlikleriň we pudak edaralarynyň, şol sanda Goranmak ministrliginiň Halas ediş işleri we raýat goranyşy baş müdirliginiň, Türkmenistanyň Ministrler Kabinetiniň ýanyndaky Gidrometeorologiýa baradaky milli komityetiniň, Deňiz we derýa ulaglary döwlet komitetiniň, “Türkmengaz” DK-nyň, “Türkmenhimiýa” DK-nyň, “Türkmenhowaýolary” Döwlet milli gullugynyň wekilleri gatnaşdylar. Duşuşygň maksady- BMG-nyň ÝeYT-nyň serhetüsti senagat heläkçilikleri barada konwensiýasynyň düzgünleri bilen tanyşdyrmakdyr.


text:
06.09.2017
Türkmenistanyň Prezidenti Gurbanguly Berdimuhamedow Halkara raýat awiasiýasy guramasynyň geňeşiniň prezidenti jenap Olumuiwa Benard Aliuny kabul etdi.
Myhman raýat awiasiýasy babatda iri möçberli özgertmelere ýokary baha berip, dünýäniň awiasiýa döwletleriniň hatarynda häzir Türkmenistanyň öňdäki orunlary mynasyp eýeleýändigini nygtady.
Hormatly Prezidentimiz Gurbanguly Berdimuhamedow soňky ýyllarda ýurdumyzyň ulag ulgamyny döwrebaplaşdyrmak meselelerine, şol sanda içerki hem-de halkara ugurlarda ýolagçy gatnatmakda we ýük daşamakda möhüm orun eýeleýän awiasiýa pudagynyň maddy-enjamlaýyn binýadyny pugtalandyrmaga aýratyn ähmiýet berýändigini nygtady.
Bu düzümiň ýolbaşçysy söhbetdeşligiň dowamynda Türkmenistanyň IKAO-nyň ygtybarly hem-de möhüm hyzmatdaşlarynyň biridigini belläp, işewür hyzmatdaşlygy berkitmek işinde berýän goldawy hem-de türkmen awiasiýasynyň ösdürilmegine maýa goumlary goýmaga gatnaşmaga döredýän mümkinçiligi üçin hormatly Prezidentimize hoşallyk bildirdi. Myhman Aşgabat şäheriniň Halkara howa menziliniň toplumynyň täsin aýratynlyklaryna ýokary baha berip, munuň raýat gurluşygy babatda, hakykatdan-da, batyrgaý we ajaýyp çözgütdigini nygtady. Bu bolsa ony adaty bolmadyk daşky keşbiniň we has amatly zähmet şertleriniň sazlaşykly utgaşmagy netijesinde, Merkezi Aziýada örän uly hem-de tehnologiýa taýdan üpjünçilik boýunça dünýäde öňdebaryjylaryň biri hökmünde öňdäki hatara çykarýar.
Duşuşygyň barşynda ýurdumyzda amala aşyrylýan “2012-2030-njy ýyllar üçin Türkmenistanyň raýat awiasiýasyny ösdürmegiň milli maksatnamasynyň” çäklerinde ikitaraplaýyn özara gatnaşyklaryň geljegi barada giňişleýin pikir alşyldy. Bu maksatnama laýyklykda, türkmen paýtagtynda hem-de ýurdumyzyň welaýatlarynda täze howa menzilleri guruldy we gurulýar, hereket edýän howa menzilleriň, terminallaryň, düzümleýin ähmiýetli desgalaryň durkuny täzelemek işleri alnyp barylýar. Bu bolsa milli ykdysadyýetimiziň ösdürilmegine, döwletara gatnaşyklarynyň pugtalandyrylmagyna we giňeldilmegine, döwletimiziň dünýä derejesindäki abraýynyň artmagyna ýardam edýär.
Iň döwrebap howa ulaglary yzygiderli satyn alynýar, täze howa ugurlary, şol sanda ykdysady taýdan bähbitli ugurlar boýunça halkara howa gatnawlary açylýar, ýokary derejeli hünärmenler taýýarlanylýar. Bu ulgamda geçirilýän toplumlaýyn çäreler Halkara raýat awiasasy guramasynyň umumy kabul edilen ölçeglerine we kadalaryna laýyklykda alnyp barylýar.
Türkmen Lideriniň başlangyjy bilen yklymyň möhüm söwda ýollarynyň çatrygynda halkara üstaşyr-ulag halkasyny döretmek boýunça amala aşyrylýan iri taslamalar babatda hyzmatdaşlygy ösdürmek üçin mümkinçilikleriň ara alnyp maslahatlaşylmagy duşuşygyň aýratyn meselesi boldy. Şunuň bilen baglylykda, jenap Olumuiwa Benard Aliu BMG-niň Baş Assambleýasynyň “Durnukly ösüş üçin halkara hyzmatdaşlygyny üpjün etmekde ulag-üstaşyr geçelgeleriniň orny” atly Kaparnamalarynyň ähmiýetini belledi.
Myhman IKAO-nyň çäklerinde hem-de ykdysady ösüş babatda hyzmatdaşlygy ösdürmek üçin giň mümkinçilikleriň bardygyny nygtap, bu halkara düzüminiň ýurdumyz bilen diňe bir ikitaraplaýyn görnüşde däl, eýsem, dünýä derejesinde-de mundan beýläk-de özara hereket etmäge gyzyklanmasyny tassyklady. Şunuň bilen baglylykda, bilelikdäki taslamalary durmuşa geçirmek barada birnäçe teklipler aýdyldy.
Türkmenistanyň Döwlet habarlar agentligi


text:
Günbataryň mediasynda ýaýran habarlara görä, "Microsoft" firmasy ýörite islegi göz öňünde tutup, Hytaý hökümeti üçin, Windows 10 programmasynyň tapawutly görnüşini taýýarlapdyr.
Firma mundan owal täze görnüşdäki programma hakda Şanhaýda geçirilen bir çärede maglumat berenem bolsa, jikme-jik hiç zat äşgär etmändi.
"Microsoftyň" Hytaý hökümetiniň talabyna laýyklykda, Windows 10 programmasyny işläp taýýarlaýandygy esli salymdan bäri hemmelere mälimdi.
Habar berlişine görä, "Microsoft" bu programmany Hytaýyň "Electronics Technology Group" atly döwlet korporasiýasy bilen bilelikde "CMIT" atly firmada taýýarlapdyr.
"Microsoftyň" ýolbaşçylaryndan Terry Myerson hem bu habary tassyklaýar.
Bloombergiň habaryndan çen tutulsa, Windows 10 programmasynyň täze görnüşi Hytaý hökümetine islän programmalary saklamagyna, şeýle-de islemeýänini çykarmaga mümkinçilik berer. Meselem, Pekiniň islemeýän programmalarynyň biri hem "OneDrive" atly programmadyr.
Windows 10 programmasynyň Hytaý görnüşinde täzelemek işi hökümet tarapyndan amala aşyrylar we döwlet edaralaryndan maglumat elýeterliligine mümkinçilik berilmez.
Hytaýyň esasy ynjalyksyzlygy ABŞ-yň aňtaw gulluklarynyň "döwlet syrlaryna" eýe bolmak ähtimallygydyr.
Bloombergiň ýazmagyna görä, Hytaý müşderilerine Windows 10 programmasyny ulanmak gadan edilmändir. Ýöne hökümet ol programmadan o diýen hoşal hem däl.
Häzirki döwürde Hytaýdaky kompýuterleriň diňe ýüzden 9 göterimi Windows 10 programmasy bilen işleýär.
ABŞ-yň gaçgak içalysy Edward Snowdeniň beýannamalaryndan soň Hytaýda hökümet edaralarynda, Windows 8 programmasyndan peýdalanmak gadagan edilipdir we hökümet 2013-nji ýylda "Canonical" atly firma bilen bilelikde, Windows programmasyna derek, "Kylin" atly programmany taýýarlamaga gönügipdi. Ýöne ol maksatnama şowsuzlyga duçar bolupdy.
"Windows Bolg" atly internet sahypasynyň baş redaktory Mollie Ruiz-Hopper "Microsoft" firmasynyň soňky 22 ýylda Hytaý bilen ýola goýan iş hyzmatdaşlygyna buýsanýandygyny ýazýar.
Köpsanly media guramalary bolsa "Microsoft" firmasynyň şeýle eglişik etmegini tankytlaýar.


text:
Ýewropada Howpsuzlyk we Hyzmatdaşlyk Guramasy Belarusda ýakynda ölüm jezasynyň berjaý edilmegini ýazgaryp çykyş etdi. Belarus Ýewropada ölüm jezasyny berjaý edýän ýeke-täk ýurtdyr.
ÝHHG-niň Demokratik institutlary we Adam hukuklary boýunça edarasynyň müdiri Mihael Georg Link 8-nji maýda çap bolan beýannamasynda geçen aýda ýerine ýetirilen ölüm jezasynyň aladalanma döredendigini aýtdy.
“Ölüm jezasy aglaba ýurtlar tarapyndan rehimsiz, adamkärçiliksiz we mertebäni depeleýän öňüni alyjy çäre bolman, suduň ýalňyşyny düzetmek mümkinçiliginden mahrum edýän jeza bolup, ol regionda düýpden ýerliksizdir” diýip, Link aýtdy.
Ýewropa Bileleşigi ölüm jezasynyň ýerine ýetirilendigi hakynda Belarusda adam hukuklaryny goraýjy toparyň habar bermeginden soň geçen hepdede tankyt bilen çykyş etdi.


text: Özbegistan Respublikasynyň žurnalistleriniň döredijilik bileleşigi žurnalistika ugrundan berilýän “Altyn galam” milli baýragynyň 13-nji bäsleşigini yglan etdi diýip, Özbegistanyň daşary syýasat edarasynyň metbugat gullugy habar berýär. Şu ýylky bäsleşige “Daşary ýurtly žurnalistleriň Özbegistan baradaky iň gowy işi” üçin höweslendiriji sylagy ikinji gezek goşulýar. Oňa Özbegistanda bellige alnyp, alynmanlygyna garamazdan, ähli daşary ýurtly žurnalistler gatnaşyp bilýärler. Bäsleşigiň jemleri 3-nji maýda jemlenýär. Geçen ýyl “Daşary ýurtly žurnalistleriň Özbegistan baradaky iň gowy işi üçin” nominasiýada “Sinhua” habarlar agentliginiň habarçysy Şa Dati ýeňiji diýlip yglan edilipdi.


text:
Abrikosow Alekseý Iwanowiç
Abrikosow Alekseý Iwanowiç (1875-1955) - sowet patolog anatomy, SSSR Ylymlar Akademiýasynyň (1939) we SSSR MYA-nyň akademigi (1944), Sossialistik Zähmetiň Gahrymany (1945), Döwlet baýragynyň laureaty (1942). 1939-njy ýyldan SSKP çleni. Abrikosow 1899-njy ýylda Moskwa uniwersitetini gutarýar. Ol 1920-nji ýyldan ömrüniň ahyryna çenli Moskwa uniwersitetiniň medisina fakultetiniň (1930-nji ýyldan Moskwanyň 1-nji medisina institutynyň) professory, 1944-51 ýyllarda SSSR MYA-nyň Hormal we patologik morfologiýa institunyň direktory. Abrikosow patologik anatomiýanyň dürli meseleleri hakdaky köp sanly ylmy işleriň awtorydyr, Abrikosow pataloglaryň Moskwadaky ylmy jemgyýetini esaslandyryjy we onuň hormatly başlygy (1938). Abrikosowyň ylmy işleri, esasan, öýken inçekeseline, simpatik nerw düwünleri, myşsa çiş kesellerine degişlidir. Abrikosow ýokary medisina okuw jaýlaryny üçin patologik anatomiýa boýunça okuw kitaplarynyň we birnäçe gollanmalaryň awtorydyr. Ol Polşa Ylymlar Akademiýasynyň kopp-çleni. Abrikosow Lenin ordeniniň ikisi we "Zähmet Gyzyl Baýdak" ordeni bilen sylaglanýar.


text:
Mongol imperiýasy
Mongol imperiýasy (gad. mong. Yeke MongYol ulus — Beýik Mongol hökümdarlygy, mong. Ih Mongol uls, Mongolyn ezent güren) — 1206-njy ýylda Çingiz han tarapyndan esaslandyrylan döwlet, ol Dunaýdan başlap, Ýapon deňzine, Nowgoroddan Günorta-gündogar Aziýa çenli bolan territoriýalary özünde jemleýän, dünýä taryhynyň iň uly imperiýasy bolupdyr. Imperiýanyň tutýan meýdany 33 000 000 kwadrat kilometr bolupdyr.
Gülläp ösen döwründe onuň çäklerine Merkezi Aziýanyň, Günorta Sibiriň, Gündogar Ýewropanyň, Ýakyn Gündogaryň, Hytaýyň we Tibetiň ümmülmez giňişlikleri giripdir. 13-nji asyryň ikinji ýarymynda imperiýa çingizidleriň hökümdarlyk edýän uluslaryna bölünip başlapdyr. Beýik Mongol imperiýasynyň iň iri galyndylary Ýuan imperiýasy, Altyn Orda, Hulaguidler döwleti we Çagataý ulusy bolupdyr.
Döwletiň paýtagty ilkibaşda Karakorum bolupdyr; 1264-nji ýylda paýtagt Hanbalyk şäherine geçirilipdir.
14-nji asyryň ahyrky çärýeginde Mongol imperiýasy bar bolmagyny bes edipdir.


text: Abort (latynça: abortus - çaganyň wagtyndan öň düşmegi) - 1) göwredäki çaganyň öz-özünden düşmegi, aýrylmagy. Göwredäki çaga 12 hepdä çenli düşse oňa irki, 13-28 hepdä çenli düşse-giçki abort diýilýär. Grip, brusselýoz, toksoplazmoz, ýatgynyň kiçiligi, ganyň rezus deň gelmezligi ýaly agyr we hroniki keseller çaganyň öz-özünden düşmegine sebäp bolýar; 2) emeli ýol bilen çaga düşürmek medisina kömegi bilen diňe wraçlar tarapyndan ýörite keselhanalarda geçirilýär. Keselhanadan başga ýerde ýa keselhanada bolsa-da bikanun esasda, ýa-da ýörite medisinia bilimi bolmadyk adam tarapyndan emeli ýol bilen göwreliligi togtatmak howpludyr. Ol çaga bolmazlygyna we her hili aýal keselleriniň döremegine sebäp bolýar.


text:
Awstraliýa tebigy şertleri babatda Ýer ýüzüniň beýleki sebitlerinden tapawutly bolansoň, bu ýeriň florasy we faunasy (ösümlik we haýwanat dünýäsi) hem tapawutlyrak. Köpimiz kenguruny bilýänem bolsak, koala (Phascolarctos cinereus) barada eşidenimiz azdyr. Ýurduň gündogar we günorta kenarýaka sebitlerine golaý ýerlerde ýaşaýan koalalaryň hem edil kengurularyňky ýaly jübüleri bolýar. Guýruksyz, togalak we tüýlüje jandar agaç ýapraklary we otlar bilen iýmitlenýär. Olaryň göwresiniň uzynlygy 85 sm, agramy 15 kg. Reňki kümüşsöw, çal, goňur bolup, ol ýaşaýan ýerine görä tapawutlanýar. Koalalar ekwalipt (batgalyk we suwly ýerlerde bitýän dünýäniň iň uzyn agaçlarynyň biri) tokaýlyklarynda ýaşaýar. Adatça, şol agaçlaryň ýapraklary bilen iýmitlenýärler. Bu jandarlaryň sanynyň azalmagyna guraklyk ýa-da tokaýda ýüze çykýan ýangynlar sebäp bolaýmasa, olaryň duşmany bolmaýar. 1810-njy ýylda tebigaty öwreniji Jorj Berri olar barada öz kitabynda belleýär. Beýleki jandarlardan tapawutly bolansoň, ol Awstraliýanyň simwollarynyň biri hasaplanýar. Soňky ýyllarda koalalaryň sanynyň artdyrylmagy we ýaşaýan ýerleriniň giňeldilmegi üçin köp işler edildi.
“Koala” sözi Awstraliýanyň ýerli ýaşaýjylaryndan darug dilindäki “gula” sözünden emele gelip, “iýmezlik” diýmegi aňladýar. Awstraliýa ýerlileriniň dilinde “koolawong”, “kolah”, “karbor”, “kolo”, “koolbun”, “boorabee”, “burroor” we “pucawan” ýaly birnäçe görnüşde atlandyrylyp, köpüsi şol bir manyny aňladýar. Ylmy ady “Phascolarctos” gadymy grekçedäki “phaskolos” – “jübi”, “arktos” – “aýy” sözlerinden emele gelipdir. Ikinji ady “cinereus” bolsa, latynçada “kül reňkli” diýmekdir.
Bu janadara “Phascolarctos” ylmy ady 1816-njy ýylda fransuz alymy Anri-Mari Dýukrote-de Blenwil tarapyndan berilýär.
Awstraliýa tebigy şertleri babatda Ýer ýüzüniň beýleki sebitlerinden tapawutly bolansoň, bu ýeriň florasy we faunasy (ösümlik we haýwanat dünýäsi) hem tapawutlyrak. Köpimiz kenguruny bilýänem bolsak, koala (Phascolarctos cinereus) barada eşidenimiz azdyr. Ýurduň gündogar we günorta kenarýaka sebitlerine golaý ýerlerde ýaşaýan koalalaryň hem edil kengurularyňky ýaly jübüleri bolýar. Guýruksyz, togalak we tüýlüje jandar agaç ýapraklary we otlar bilen iýmitlenýär. Olaryň göwresiniň uzynlygy 85 sm, agramy 15 kg. Reňki kümüşsöw, çal, goňur bolup, ol ýaşaýan ýerine görä tapawutlanýar. Koalalar ekwalipt (batgalyk we suwly ýerlerde bitýän dünýäniň iň uzyn agaçlarynyň biri) tokaýlyklarynda ýaşaýar. Adatça, şol agaçlaryň ýapraklary bilen iýmitlenýärler. Bu jandarlaryň sanynyň azalmagyna guraklyk ýa-da tokaýda ýüze çykýan ýangynlar sebäp bolaýmasa, olaryň duşmany bolmaýar. 1810-njy ýylda tebigaty öwreniji Jorj Berri olar barada öz kitabynda belleýär. Beýleki jandarlardan tapawutly bolansoň, ol Awstraliýanyň simwollarynyň biri hasaplanýar. Soňky ýyllarda koalalaryň sanynyň artdyrylmagy we ýaşaýan ýerleriniň giňeldilmegi üçin köp işler edildi.


text:
Ikinji Jahan urşundaky Holokost gyrgynçylygyndan aman galan garrylar we syýasy liderler 27-nji ýanwarda Oswensimde, ozalky ölüm lagerinde toplanyp, nasistik gyrgynçylygyň Halkara Holokost ýatlama gününi belleýän dünýä duýduryş bolup hyzmat etmegini dowam etdirmelidigini nygtadylar.
Ýatlama çäreleri Oswensimiň azat edilmeginiň 73-nji ýyl dönüminde, gün ýaşanynda, ýewreý şenbesi tamam bolandan soň, Polşanyň günortasynda geçirildi.
ABŞ-nyň döwlet sekretary Reks Tillerson Polşanyň paýtagty Warşawada Warşawa gettosy diýlip at berlen ýerde german güýçlerine garşy baş galdyran ýewreýleriň hormatyna dikilen ýadygärlige gül çemenini goýdy.


text:
Aşgabatly okuwçylar hytaý we ýapon dillerini gowy bilýändiklerini görkezdiler
Hytaý we ýapon dillerini gowy bilýänleriň ilkinji mekdebara bäsleşigine bu diller ikinji daşary ýurt dilleri hökmünde öwrenilýän Aşgabadyň ýörüteleşdirilen orta mekdepleriniň okuwçylary gatnaşdylar. Şäher Baş bilim müdirligi şeýle bäsleşik geçirmek başlangyjy bilen çykyş etdi, bu edaranyň işi çagalaryň sazlaşykly, paýhas we döredijiklik taýdan, şahsyýet hökmünde ösmegine gönükdirilendir.
89-njy mekdepde gurnalan dil bäsleşigi üç ugurda geçirilip, ol çagalara islegli bu gündogar dillerini öwrenmekde köp ugurly zehinini açyp görkezmäge mümkinçilik berdi.
Bäsleşige gatnaşanlar meşhur hytaý we ýapon ertekilerinden sahnalar taýýarlapdyrlar, olar goşgy okap, hytaý we ýapon dillerinde aýdym aýtdylar.
Bäsleşigiň ahyrynda oňa gatnaşanlaryň üç dilde ýerine ýetiren „Küştdepdisi“ türkmen, hytaý we ýapon halklarynyň medeni-ynsanperwer gatnaşyklarynyň giňeýändiginiň nyşany boldy.
Ýapon we hytaý dilleri boýunça mekdebara bäsleşigiň guramaçylarynyň biri, 130-njy ýörüteleşdirilen mekdebiň müdiriniň okuw işleri boýunça orunbasary Gurban Kasymow çagalaryň gündogar dillerini gowy bilýändiklerini görkezendigini, şonda-da 90-njy (hytaý dili) we 140-njy (ýapon dili) boýunça mekdepleriň wekilleriniň emin agzalary tarapyndan ýeňijiler diýlip yglan edilendigini belledi.


text:
Türkmenistanyň Döwlet ätiýaçlandyryş guramasynyň düzüminde iri töwekgelçilikleri ätiýaçlandyryş we gaýtadan ätiýaçlandyryş bölümi hereket edýär, bu bölümiň işi iri töwekgelçilikleri ygtybarly ätiýaçlandyryş goragy bilen üpjün etmeklige gönükdirlendir. Şol maksat üçin iň ýokary mümkinçilikleri ulanmak bilen iri daşary ýurt ätiýaçlandyryş kompaniýalary bilen hyzmatdaşlyk ýola goýuldy.
Iri töwekgelçilikleri ätiýaçlandyryş we gaýtadan ätiýaçlandyryş bölümiň esasy maksady Türkmenistanyň ykdysadyýetine gönükdirilýän ýerli we daşary ýurt maýa goýumlaryny ätiýaçlandyryş goragy bilen üpjün etmek, şeýle hem ätiýaçlandyryşa bolan islegleri doly kanagatlandyrmak bolup durýar.
Iri töwekgelçilikleri ätiýaçlandyryş we gaýtadan ätiýaçlandyryş bölümi iri maýa goýum taslamalaryny Türkmenistanyň “Uglewodorod serişdeleri hakynda” Kanunynyň we “Önümi paýlaşmak hakynda” Ylalaşygyň şertleriniň talaplaryna laýyklykda Türkmenistanyň çäginde öz işlerini alyp barýan daşary ýurt kompaniýalarynyň desgalaryny ätiýaçlandyrmak işlerini amala aşyrýar.
Türkmenistanyň Döwlet ätiýaçlandyryş guramasy nebit-gaz pudagynda iş alyp barýan, durmuş ähmiýetli gurluşyk desgalaryny alyp barýan, howa uçarlarynyň, suw ulag serişdeleriniň we beýleki emlägini ätiýaçlandyrmakda we şahsy bähbidini goramakda ýokary halkara derejesinde ätiýaçlandyryş bazarynyň aýratynlyklaryny hasaba almak bilen öz müşderlerine ätiýaçlandyryş hyzmatyny hödürleýär.
Türkmenistanyň Döwlet ätiýaçlandyryş guramasy bütin dünýä tejribesini hasaba almak bilen, emlägi we beýleki töwekgelçilikleri ätiýaçlandyrmakda we gaýtadan ätiýaçlandyrmakda ykdysady taýdan ýokary reýtinge eýe bolan öňdebaryjy halkara ätiýaçlandyryş kompaniýalary bilen hyzmatdaşlyk edýär.
Ätiýaçlandyryş hyzmatlaryny ýokary derejede hödürlemek üçin Biziň ätiýaçlandyryş guramalarmyzyň hünärmenlerine bütindünýä ätiýaçlandyryş tejribesini öwretmek üçin daşary ýurt ätiýaçlandyryş kompaniýalarynyň we ätiýaçlandyryş delallarynyň Ätiýaçlandyryjy-hünärmenlerini çekmek bilen yzygiderli seminarlar geçirilýär we daşary ýurtlarda okuwlar gurnalýar.
Hormatly müşderiler. Hormatly kompaniýalaryň we edara-kärhanalaryň ýolbaşçylary we işgärleri!
Türkmenistanyň Döwlet ätiýaçlandyryş guramasy Size işleriňizde üstünlik arzuw edýär we Türkmenistana maýa goýum goýýan maýa goýumçylaryň bähbitlerini ätiýaçlandyryş halaty ýüze çykanda töwekgelçilikleriň hemme görnüşinden goramaga taýýardyr. Ätiýaçlandyryşyň islendik görnüşleri boýunça giňişleýin maglumaty Siz şu saýtdan ýa-da bölümden alyp bilersiňiz.